ועדת הכנסת, כנסת 23, פרוטוקול מספר 97, 2020-12-21 10:30

יצחק פינדרוס: בוקר טוב, אני מתכבד לפתוח את ישיבת ועדת הכנסת, מס' 97.

יצחק פינדרוס: יש שלושה סעיפים שאבקש לסיים איתם, ואז נעבור להצעות לסדר.

אחמד טיבי: העובדה שאיתן גינזבורג נתן לך, איש יהדות התורה, לנהל ולא לרשימה המשותפת, זה המשך הכניעה של גנץ לנתניהו, לאי השוויון.

יצחק פינדרוס: יש בקשה של יושב-ראש ועדת הכלכלה להעביר את הצעת חוק התקשורת לפני הקריאה השנייה והשלישית, חוק התקשורת (בזק ושידורים) (תיקון מס' 74).

יצחק פינדרוס: זה חוק שנותן 10% מההכנסות של חברות התקשורת כדי להעביר סיבים אופטיים למקומות מרוחקים.

יצחק פינדרוס: גם יהודה ושומרון, גם אזורי גבול.

יצחק פינדרוס: אני מבקש לתת לו פטור מחובת הנחה, כדי שיוכל לעלות היום למליאה.

יצחק פינדרוס: האם יש מישהו שמתנגד?

יצחק פינדרוס: מי בעד?

יצחק פינדרוס: מי נגד?

יצחק פינדרוס: מי נמנע?

יצחק פינדרוס: הצבעה בעד – פה אחד אושר.

יצחק פינדרוס: אושר.

יצחק פינדרוס: סעיף ב' בסדר-היום הוא פנייה שלי כיושב-ראש סיעת יהדות התורה – אני מבקש למנות את חבר הכנסת אליהו ברוכי כממלא מקום קבוע של יעקב אשר כחבר ועדת החוקה, חוק ומשפט.

יצחק פינדרוס: מי בעד?

יצחק פינדרוס: מי נגד?

יצחק פינדרוס: מי נמנע?

יצחק פינדרוס: הצבעה בעד – פה אחד אושר.

יצחק פינדרוס: אושר.

יצחק פינדרוס: בקשת יו"ר ועדת החוקה, חוק ומשפט להקדמת הדיון בהצעת חוק הבחירות לכנסת העשרים וארבע (הוראות מיוחדות), התשפ"א-2020, בכל הקריאות לכנסת ה-24.

בועז טופורובסקי: אפשר הבהרה?

בועז טופורובסקי: יש פה חברת כנסת מכחול לבן ואנחנו דואגים לבריאות של כולנו.

יצחק פינדרוס: לפני סעיף ד' נעבור לשאלות שלך.

יצחק פינדרוס: כבר נעבור לזה.

יצחק פינדרוס: אני בסעיף ג'.

יצחק פינדרוס: בקשת יו"ר ועדת החוקה, חוק ומשפט להקדמת הדיון בהצעת חוק הבחירות לכנסת העשרים וארבע.

מכלוף מיקי זוהר: אשיב לך, בועז.

מכלוף מיקי זוהר: קצין הכנסת עדכן את חברי כחול לבן מי מהם צריך להיכנס לבידוד - ביניהם יושב-ראש הוועדה איתן גינזבורג שעובדתית לא מנהל את הוועדה כי היה צריך להיכנס לבידוד.

מכלוף מיקי זוהר: תהילה פרידמן לא קיבלה או נדרשה להיכנס לבידוד, ולכן היא מופיעה פה בישיבה.

אחמד טיבי: אני מעלה על נס את ההגנה של מיקי על כחול לבן.

יצחק פינדרוס: סעיף ג' בסדר-היום, מי בעד הבקשה של ועדת החוקה, חוק ומשפט?

יצחק פינדרוס: להקדים את הדיון בהצעת חוק הבחירות לכנסת, התיקונים שנעשו בוועדת חוקה, בכל הקריאות.

יצחק פינדרוס: מי נגד?

יצחק פינדרוס: מי נמנע?

יצחק פינדרוס: הצבעה בעד – פה אחד אושר.

יצחק פינדרוס: אושר פה אחד.

יצחק פינדרוס: הצעות לסדר.

מתן כהנא: אדוני היושב-ראש, ביקשתי הצעה לסדר.

מתן כהנא: ביום רביעי שעבר הצבענו בכנסת על חוק מרקם חיים, כדי לטפל ב-25,000 מתיישבים חלוצים, שאנחנו שלחנו אותם לגור במקומות שהם גרים בהם.

מתן כהנא: הם גרים שם בלי חשמל מוסדר, בלי כבישים מוסדרים, בלי אבטחה מוסדרת.

מתן כהנא: זה עניין הומניטרי לחלוטין.

מתן כהנא: בכנסת החוק הזה עבר ברוב עצום.

מתן כהנא: גם מצביעים מהקואליציה, מהאופוזיציה היו בעד.

מתן כהנא: לא סביר, שעכשיו אנחנו לא מקדמים את החוק הזה.

מתן כהנא: אנחנו מבקשים לדון פה עכשיו ולהעביר את החוק הזה לוועדת העבודה והרווחה בראשות כץ כדי שהדבר הזה יוכל להתקדם.

מתן כהנא: אין סיבה לתקוע את החוק הזה.

מתן כהנא: זה עניין הומניטרי לחלוטין.

מתן כהנא: המתיישבים האלה מחכים שאנחנו נדרבן את הממשלה לפעול בעניינם.

מתן כהנא: הממשלה לצערי, לא עושה דבר.

מתן כהנא: אנחנו נעשה זאת בחקיקה.

מתן כהנא: את הדבר הזה חייבים לקדם, ואם זה יגיע לוועדת העבודה והרווחה, הדבר הזה יקבל עדיפות ויקודם.

מתן כהנא: גם יש בוועדה רוב שיצביע בעד הדבר הזה.

יצחק פינדרוס: תודה.

יצחק פינדרוס: חבר הכנסת עמית הלוי.

עמית הלוי: לחוק הזה שמתן מזכיר יש שני ממדים: יש ממד אחד, שהוא ממד מדיני מאוד חשוב.

עמית הלוי: העובדה שיהודים גרים בארץ ישראל זה לא עניין בלתי לגלי – להפך – זה לגלי, וזה תפקיד המדינה להסדיר את התיישבות העם היהודי בארץ ישראל, אבל יש גם עניין הומניטרי.

עמית הלוי: הייתי בכמה וכמה ישובים כאלה, לכן ברור שהדחיפות, כפי שהכנסת בשבועות האחרונים, גם בעניינים שבמחלוקת, בהיבטים ההומניטריים שמה את המחלוקות בצד ואישרה, מחייבת גם בהקשר הזה להעלות את זה לדיון בוועדה עכשיו, להצביע על זה, לקדם את זה לוועדת העבודה והרווחה.

עמית הלוי: אנחנו מדברים רק על קידום לקריאה ראשונה, כך שיש עוד תהליך, ואני בעד שתעשה זאת, אדוני היושב-ראש.

יצחק פינדרוס: חבר הכנסת בצלאל סמוטריץ.

מכלוף מיקי זוהר: שלא יפנו את הטענות לחבר הכנסת פינדרוס, משום שאין לו סמכות לקבוע את סדר-היום.

מכלוף מיקי זוהר: מי שקובע את בסדר-היום זה יושב-ראש הוועדה איתן גינזבורג.

מכלוף מיקי זוהר: הבוקר דיברתי איתו מספר פעמים, וביקשתי ממנו להעלות את החוק הזה להצבעה בדחיפות.

מכלוף מיקי זוהר: הוא הסביר לי שיש לו סמכות להמשיך ולעכב את זה.

מכלוף מיקי זוהר: אנחנו לא מתכוונים להתפשר, הליכוד הולך ללחוץ שהחוק הזה יעלה, משום שזה חוק חשוב מאוד.

יצחק פינדרוס: בבקשה.

בצלאל סמוטריץ': ראשית, אני מבקש מגברתי היועצת המשפטית את חוות דעתה בהינתן שבו יושב-ראש הוועדה בסוג של נבצרות, כי נכנס לבידוד.

בצלאל סמוטריץ': מי מוסמך לקבוע סדר-היום בהיעדרו?

בצלאל סמוטריץ': והאם אכן יכול להחליט שהוא לא קובע את זה לסדר-היום לנצח?

בצלאל סמוטריץ': דבר שני, בהמשך לדברים החשובים והנכונים של יושב-ראש הקואליציה, ואני מאוד מעריך את תמיכתכם וגיבויכם לעניין, שיתקנו כל הסכם שאתם בדרך אליו, ותסרבו להעביר כאן את חוק בחירת המועדים שאתם רוצים להעביר מבלי שיוצמד אליו הנושא לסדר-היום כדי לוודא שאת הצדק הזה נעשה.

מכלוף מיקי זוהר: הנה, יו"ר הקואליציה עונה לך פה בלייב: אם ימינה יודיעו שאם החוק הזה עובר הם מצטרפים לממשלה, אני מתכוון עכשיו ברגע זה.

מכלוף מיקי זוהר: רק תצהירו שאצתם מצטרפים לממשלה.

מכלוף מיקי זוהר: תצהירו את זה.

בצלאל סמוטריץ': הרבה דברים איומים ונוראים עשיתם.

בצלאל סמוטריץ': המון דברים שלא ייעשו עשיתם בחודשים, בשבועות ובימים האחרונים.

בצלאל סמוטריץ': דבר אחד אל תעיז לעשות - אל תיקח 20,000 מתיישבים לפוליטיקה הקטנה כבני ערובה.

מכלוף מיקי זוהר: ההפך.

מכלוף מיקי זוהר: אני צריך את ימינה כדי להעביר את החוק הזה.

מכלוף מיקי זוהר: ונקדם את החוק.

מכלוף מיקי זוהר: למה לא?

בצלאל סמוטריץ': לקחתם את התקציב כבן ערובה, את החולים כבני ערובה, את הכלכלה כבת ערובה.

בצלאל סמוטריץ': הכול לקחתם.

בצלאל סמוטריץ': את המתיישבים אל תיקח כבני ערובה לפוליטיקה.

מכלוף מיקי זוהר: את החוק אקדם איתך או בלעדיך, אבל תיכנסו לממשלה – תעזור לי לקדם את החוק הזה.

מכלוף מיקי זוהר: זה דבר לגיטימי.

יצחק פינדרוס: מיקי, הצעתך הקואליציונית נשמעה היטב.

יצחק פינדרוס: חבר הכנסת אלעזר שטרן, בבקשה.

אלעזר שטרן: כמה דברים אם מדברים פה על מצוקות של אנשים, אני אתמול הייתי בחברון.

אלעזר שטרן: מערת המכפלה.

אלעזר שטרן: עליתי ונכנסתי לתוך המערה.

אלעזר שטרן: מי שבא על כיסא גלגלים, או אם יש לו בעיות – אחמד טיבי, תשמע גם אתה – מוסלמים לא יכולים לעלות – אין נגישות לשם.

אלעזר שטרן: זה לא 20,000 אנשים; לצערנו זה הרבה יותר שלא יכולים להיכנס לשם, וזה לא פעם ראשונה שדנים פה, אם מדברים על סדרי עדיפויות, של מה שצריך להיות.

אלעזר שטרן: אני מקבל את מה שבצלאל צעק פה.

אלעזר שטרן: ליבו ל-20,000 המתיישבים, ואני לא יודע למה חברי מיקי אמר רק על ה-20.

אלעזר שטרן: כל המובטלים, כל מערכת הבריאות, חוסר תפקוד - הכול מונח לפתחנו.

אלעזר שטרן: מיקי, לא שמעתי שאתם ביקשתם להעלות את זה במשא ומתן כחלק מהתנאים, את אותם 20,000 מתיישבים.

אלעזר שטרן: מכל אוזניו של עם ישראל, אלה שעוד לא מאסו בפוליטיקה שמתרחשת כאן, שעוד מאזינים למה שקורה ועוד מאמינים למה שקורה – לא שמעו מילה אחת על מרקם החיים מאיזה צד.

אלעזר שטרן: היושב-ראש, היטבת להגדיר את זה - זה זמן שידור שכל אחד מנצל פה את הדברים לעשות סוג של להרוויח כאן.

אלעזר שטרן: הדבר היחיד שהוועדה הזאת צריכה לעשות זה להחזיר את כבודו של המקום הזה לבניין הזה.

אלעזר שטרן: זאת ועדת הכנסת.

אלעזר שטרן: בימים האחרונים, בשבועות האחרונים, בחודשים האחרונים – קשה ללכת ברחוב, קשה לפגוש אנשים בלי שיגידו לך: מה עושים בבניין שלכם למדינה הזאת?

אלעזר שטרן: מה עושים לחברה הזאת?

אלעזר שטרן: למה אחראים?

אלעזר שטרן: כל אחד דואג.

אלעזר שטרן: אגב, אני חושב שהבעיה לא מתחילה עכשיו, ואם הוועדה הזאת נתנה יד לקדם במהירות ראשי ממשלה חליפיים וממשלה של 34 שרים, כשלאנשים אין מה לאכול - שלא נתהדר בנוצות לא לנו.

יצחק פינדרוס: אין 34 שרים.

יצחק פינדרוס: אני רוצה לומר על הצעת חוק שאני ומיקי לוי ובצלאל ומתן שותפים – הנושא של הסדרת חיים - קודם כל, נאמר את האמת - אם הממשלה היתה מתפקדת, לא היה צריך הצעת חוק.

אלעזר שטרן: אני מתיישב.

אלעזר שטרן: אתם רוצים מתנחל.

אלעזר שטרן: המדינה לא שלחה אותי.

אלעזר שטרן: בחרתי ללכת לשם.

אלעזר שטרן: מספיק עם כל הטרמינולוגיה.

אלעזר שטרן: המדינה לא שלחה אותי לשם.

יצחק פינדרוס: לא דיברתי על מדינה.

בצלאל סמוטריץ': גם אותך שלחו.

אלעזר שטרן: חינכו אותנו ללכת לשם.

אלעזר שטרן: לא שלחו אותי.

יצחק פינדרוס: אף אחד לא אמר ששלחו.

יצחק פינדרוס: אולי אמרו בדיון אחר.

יצחק פינדרוס: אני רוצה להתייחס.

יצחק פינדרוס: קודם כל, אם הממשלה היתה מתפקדת כממשלה, הנושא הזה היה מוסדר על-ידי הממשלה ולא היה צריך לבוא לידי חקיקה.

יצחק פינדרוס: החלטת ממשלה היתה פותרת את זה, ולצערי הרב, חלק מהאי-תפקוד של הממשלה זה אותו באג שהממשלה לא קיבלה החלטה.

יצחק פינדרוס: לכן הייתי שותף להצעה של בצלאל וחיים כץ.

בצלאל סמוטריץ': לא רק היית שותף - ויתרת על הצעת חוק שלך.

יצחק פינדרוס: נכון, כי אני אכן חושב שהדבר הזה, שבאמתלה של בירוקרטיה 25,000 איש סובלים לא יום, לא יומיים, לא שנה, לא שנתיים בלי מים, בלי חשמל, בלי משכנתא, בלי כביש גישה, בלי הסעות, בלי - ביטוח לאומי לא יכול להיכנס לעשות שם גינת משחקים או נגישות, בגלל שהממשלה לא קיבלה החלטה ובגלל שזה לא הוסדר בחקיקה.

יצחק פינדרוס: אני חשב שזה דבר ראשון במעלה של אנשי ארץ ישראל.

יצחק פינדרוס: הנושא ההומניטרי הוא חשוב, אבל אני חושב שיש לומר את האמת – אנשים עושים שליחות אמיתית של ישוב הארץ.

יצחק פינדרוס: על זה אנחנו 100 שנה נלחמים בארץ, וצריך לעשות את זה.

יצחק פינדרוס: לכן אשמח לשמוע מהיועצת המשפטית מי מוסמך לקבוע את סדר-היום של הוועדה, ואכן אחרי שתי ועדות, לפי סעיף 78, זה היה אמור להגיע לוועדה.

יצחק פינדרוס: למה זה לא הגיע לוועדה, כשהיינו צריכים לקבוע ועדה שתדון באותו חוק שחוקק ביום רביעי - כפי שאמרו קודמיי, ברוב באמת משמעותי – 60 חברי כנסת מול 40.

יצחק פינדרוס: זה משמעותי מאוד.

ארבל אסטרחן: קודם כל, אין הוראה שמחייבת את הוועדה לקבוע שתי ישיבות.

יצחק פינדרוס: סעיף 78 לא אומר שאחרי שתי ישיבות ועדת הכנסת תדון?

ארבל אסטרחן: לא.

ארבל אסטרחן: מההיסטוריה של הוועדה, רוב החוקים לא נקבעים שבוע אחרי.

ארבל אסטרחן: ודאי אין פה עיכוב.

ארבל אסטרחן: כמובן צריך לשים את זה על סדר-היום בזמן סביר, אבל היו"ר לא היה חייב לשים את זה היום.

יצחק פינדרוס: מי מוסמך לקבוע בהיעדר היו"ר?

ארבל אסטרחן: יו"ר הישיבה צריך לקבוע ממלא מקום.

ארבל אסטרחן: אנחנו במצב ייחודי עכשיו.

ארבל אסטרחן: אנחנו לא רגילים למצב שהיו"ר נמצא וזמין, אבל לא יכול להיות כאן.

ארבל אסטרחן: הדברים צריכים להיעשות בתיאום איתו.

ארבל אסטרחן: אנחנו צריכים לראות מה מצבו, לחזור.

בצלאל סמוטריץ': אדוני היושב-ראש, האם אתה מוכן להתקשר אליו, להודיע לו שאתה מסרב לנהל את הדיון שהוא רוצה שתנהל כנראה – זה הדיון הבא – אתה מסרב לנהל אותו, אם לא יאפשר לך לשים את זה על סדר-היום?

עמית הלוי: ממלא מקום לא יכול לקבוע את סדר-היום?

ארבל אסטרחן: במצב רגיל שיו"ר הוועדה מבקש מאחד מחברי הוועדה למלא את מקומו, יו"ר הוועדה הוא זה שקובע את סדר-היום, ואומר: אני מבקש ממך למלא את מקומי לחוק הזה והזה.

מכלוף מיקי זוהר: כל מה שצריך זה שימינה תצטרף.

מכלוף מיקי זוהר: ברגע שימינה מצטרפת, פתרנו את כל הבעיות.

מתן כהנא: למה?

מתן כהנא: תצטרף?

מתן כהנא: לממשלה הביזיונית הזאת?

אוסנת הילה מארק: מה שווה לך?

מתן כהנא: מה עשיתם בנושא ארץ ישראל?

מתן כהנא: מיניתם שופטים?

מכלוף מיקי זוהר: אם היא תצטרף, יהיה לנו רוב.

מכלוף מיקי זוהר: למה ימינה מסרבת?

קריאות: - - -

יצחק פינדרוס: חבר הכנסת מאיר כהן.

מאיר כהן: אני מציע – שמענו את היועצת המשפטית.

מאיר כהן: צא אדוני, תכריז על הפסקה של עשר דקות.

מאיר כהן: תתקשר לאיתן גינזבורג.

מאיר כהן: תשמע את עצתו ותחדש את הישיבה בעוד עשר דקות לכאן או לכאן.

מאיר כהן: זה מה שיש לעשות.

מאיר כהן: לא הבנתי מהיועצת המשפטית שבשום פנים ואופן אסור לך להביא את זה לסדר-היום.

אוסנת הילה מארק: אתם תומכים, מאיר?

אוסנת הילה מארק: אז למה לדחות את הדיון בעשר דקות אם אתם לא תומכים ממילא?

אוסנת הילה מארק: גם אנחנו רוצים את זה.

אוסנת הילה מארק: ההתיישבות של ארץ ישראל לא חתומה על שם ימינה.

אוסנת הילה מארק: היא חתומה על שם הליכוד.

מאיר כהן: אני רוצה לעשות עשר דקות הפסקה, להתייעץ עם איתן, ואם הוא אומר שאין לו בעיה לבוא לכאן ולהעלות את זה על סדר-היום, נגמר הסיפור.

טלי פלוסקוב: אמרת דבר נכון – שהיועצת המשפטית לא אמרה שאי-אפשר.

טלי פלוסקוב: היא לא אמרה את זה.

מתן כהנא: הליכוד יעצור את זה.

מתן כהנא: הוא לא רוצה להעלות את זה.

אוסנת הילה מארק: באמת, תפסיק להיות פופוליסטי.

מתן כהנא: למה מיקי יוצא עכשיו החוצה?

יצחק פינדרוס: נתחיל את הדיון.

יצחק פינדרוס: תוך כדי נקדם התייעצות יחד עם איתן ונראה איך נצליח לקדם, אולי נגיע איתו להבנה שנעלה את החוק הזה.

יצחק פינדרוס: אני מתאר לעצמי שאתם לא הולכים לעשות הצבעה על החוק הזה בחמש הדקות הקרובות, אז יהיה לנו הזמן לעשות את ההפסקה על הדיון.

יצחק פינדרוס: אני פותח את הדיון בהצעת חוק-יסוד: הכנסת (תיקון - הוראות לעניין תקציב בשנת בחירות) (הוראת שעה), הכנה לקריאה ראשונה מטעם הוועדה.

יצחק פינדרוס: הצעה לסדר, בבקשה.

בועז טופורובסקי: קודם כל, אני לא איש ההתיישבות הצעירה.

מאיר כהן: אסנת, תגידי להם שהתיישבנו באופקים ובדימונה.

אוסנת הילה מארק: ההורים שלי התיישבו באופקים ובדימונה, וזה עדיין לא נבלע להם.

בועז טופורובסקי: יש אדם שתומך בחוק שמנהל את הישיבה, שלא שם את זה על סדר-היום.

בועז טופורובסקי: יש פה אנשים מהליכוד, שלא דואגים שזה יהיה במסגרת המשא ומתן שעד עכשיו יש או אין- - -

אוסנת הילה מארק: עד לפני חמש דקות לא ידענו מי מנהל את הישיבה.

בועז טופורובסקי: נראה שלליכוד וימינה, שאומרים: זה חשוב לכם – בואו תצטרפו - אבל בגלל הפוליטיקה הם לא מצטרפים ושמם את ההתיישבות הצעירה בני ערובה, והצביעות הזאת, יראו כל אנשי ההתיישבות הצעירה ומי שזה יקר לליבם – זה אחת.

בועז טופורובסקי: שתיים, חברת הכנסת הילה שי וזאן היא חברת הוועדה.

בועז טופורובסקי: כולנו מאחלים לה בריאות ושתצא מזה כמה שיותר מהר במהרה בימינו.

בועז טופורובסקי: עם זאת, ביום רביעי האחרון היא היתה כאן בוועדה.

בועז טופורובסקי: הבדיקה שהיא עשתה, נעשתה לדעתי אתמול או במוצ"ש.

בועז טופורובסקי: אתם לוקחים ארבעה, חמישה ימים אחורה – היא היתה בכנסת תוך כדי הרבה מאוד אנשים שאמורים להיכנס לבידוד, כולל אני חושב אנשים שהיו כאן.

בועז טופורובסקי: אני דורש, לפני שהוועדה הזאת מתקיימת, בשביל עובדי הכנסת, בשביל אנשי הוועדה, בשביל כל מי שזה חשוב להם - שיבוא מי שממונה על הקורונה בכנסת, שזה לדעתי גריף, ויאמר לנו האם ניתן לקיים ישיבה או לא ניתן.

יצחק פינדרוס: קצין הכנסת עשה בדיקה ונתן הנחיות לכל מי שהוא חושב.

יצחק פינדרוס: דיברתי גם עם איתן, וגם עם הילה, ונתן הנחיות לכל מי שצריך להיכנס לבידוד.

בועז טופורובסקי: האם קצין הכנסת אמר שאפשר לנהל הכול?

יצחק פינדרוס: כן.

בצלאל סמוטריץ': אדוני היושב-ראש, אתה לא חושב שההצעה שנתתי נכונה?

בצלאל סמוטריץ': תעשה שנייה הפסקה, תתקשר לאיתן.

יצחק פינדרוס: אנחנו בבדיקה איתו.

יצחק פינדרוס: אמרתי שכיוון שבחמש הדקות הקרובות לא תהיה הצבעה- - -

בצלאל סמוטריץ': כיוון שבשונה ממי שישב לשמאלך לפני רגע – עליך אני סומך - אני זורם איתך.

יצחק פינדרוס: אני מתחיל את הדיון בהצעת חוק-יסוד: הכנסת (תיקון - הוראות לעניין תקציב בשנת בחירות) (הוראת שעה), הכנה לקריאה ראשונה מטעם הוועדה.

יצחק פינדרוס: החוק הזה נשלח לכולם אתמול.

יצחק פינדרוס: פורסם בכלי התקשורת גם אתמול.

יצחק פינדרוס: הוא חוק די פשוט וברור.

יצחק פינדרוס: הוא נותן לממשלה שני תאריכים – שבוע ושבועיים כדי להביא תקציב 20 ו'-21', והמצב המשפטי, כולנו מכירים אותו, כפי שאמר הייעוץ המשפטי של הכנסת – הודיעה לנו שהכנסת מתפזרת מחר בערב אם התקציב לא עובר.

יצחק פינדרוס: נותן בעצם עד 31 להעביר את תקציב 20', עד 5 בינואר להעביר תקציב 21', ולא – נשארים בתאריך המקורי לא של הצעת החוק שעברה פה אלא התאריך המקורי בהצעת החוק שעברה בוועדת לפני שלושה חודשים שהוא 23 במרס.

יצחק פינדרוס: אני פותח את זה לדיון.

יצחק פינדרוס: בצלאל, בבקשה.

בצלאל סמוטריץ': אדוני היושב בראש, גברתי היועצת המשפטית, סיימנו עכשיו דיון עצוב וכואב מאוד בוועדת הכספים עם אנשי אגף התקציבים והחשב הכללי והלשכה המשפטית.

בצלאל סמוטריץ': לא דיון ראשון אגב שחשף את עומק הקטסטרופה שמדינת ישראל תיכנס אליה ב-1.1 למניינם, בהינתן שלא יעבור תקציב 2020, ולא יועברו תיקונים לחוק יסוד: משק המדינה או לחוק יסודות התקציב שהוכנו במשרד האוצר ויאפשרו מינימום של תפקוד המשק גם בלי התקציב.

בצלאל סמוטריץ': מה שאנו מבקשים – די היה מוסכם על-ידי כל חברי הוועדה, שנבקש שבמסגרת הצעת החוק הזו שמכינה עכשיו ועדת הכנסת לחקיקה, וכמובן גם חוסכת קריאה טרומית וכו', תכניסו בתוך ההצעה הזו את העקרונות של תזכיר החוק שהוכן במשרד האוצר, חוק יסוד: משק המדינה, כדי לוודא, אם אנחנו עושים בעיניי, את הצעד חסר האחריות הזה ומייתרים את הדחייה ונכנסים ללוחות זמנים בלתי אפשריים בהקשריים מקצועיים ודמוקרטיים – נשים את זה רגע בצד, לפחות נוודא שהמדינה מסוגלת להמשיך להתנהל במינימום נורמלי.

בצלאל סמוטריץ': היועצת המשפטית של ועדת הכספים עו"ד שגית אפיק אמורה לשבת עכשיו מטעמו של יושב-ראש ועדת הכספים על התזכיר הזה של משרד האוצר מול אנשי משרד האוצר.

בצלאל סמוטריץ': כנציג אופוזיציה אני אומר – למרות הקושי הגדול, בהינתן שהצעת החוק הזו תצורף להצעת החוק הזו, נשקול בחיוב לתמוך בה בגלל האחריות הגדולה שיש לנו למדינת ישראל מעבר לכל שיקול פוליטי אחר.

בצלאל סמוטריץ': כיוון שזה גם תיקון לחוק יסוד, אני לא רוצה לשים את זה בין השנייה לשלישית, שיגידו: מחטף.

בצלאל סמוטריץ': מתחילים עכשיו לדון בזה - אני מציע להדפיס לכולם עכשיו גם את הצעת החוק ההיא, שזה יהיה פה בקריאה ראשונה.

יצחק פינדרוס: אני חושב שההצעה שלך הגיונית מאוד.

יצחק פינדרוס: בבקשה.

ארבל אסטרחן: ההליך שנעשה פה עכשיו זה הצעת חוק מטעם ועדה.

ארבל אסטרחן: זה הליך ייחודי שמאפשר רק לשלוש ועדות בכנסת, להציע הצעות חוק מטעמן ישר לקריאה ראשונה - לחסוך את הקריאה הטרומית, אבל יש על ההליך הזה הגבלות: קודם כל, זה רק ועדות מסוימות – ועדת הכנסת, ועדת חוקה ו-וועדת ביקורת, יכולות להציע הצעת חוק מטעמן רק בנושאים מסוימים, ורק אם הנושאים הללו נמצאים בסמכותן, כלומר ועדת החוקה, שיכולה להציע הצעות מטעמה, לא יכולה לתקן את חוק העונשין כהצעת חוק מטעמה.

בצלאל סמוטריץ': אז איך היא יכולה לקבוע לוחות זמנים להגשת תקציב המדינה ל-2020, 2021?

בצלאל סמוטריץ': זה בסמכות ועדת הכספים.

ארבל אסטרחן: אתן עוד דוגמה ומייד אתייחס ספציפית.

ארבל אסטרחן: זוכרים שלאחרונה תוקן פה עניין של הקפאת שכר חברי הכנסת - זו היתה הצעת חוק מטעם ועדה, ואז אחד מחברי הכנסת אמר:

ארבל אסטרחן: בואו נוסיף גם תיקונים לגבי שרים ושופטים, ואז אמרנו: אי אפשר לעשות את זה כי שרים ושופטים הם בסמכות ועדת הכספים ולא בסמכות ועדת הכנסת.

ארבל אסטרחן: בעצם עכשיו אני אומרת משהו דומה: ועדת הכנסת יכולה יזום מטעמה תיקון שנוגע לענייני הכנסת.

ארבל אסטרחן: היא לא יכולה ליזום עניינים שקשורים לתקציב המדינה באופן כללי.

יצחק פינדרוס: מה שהציע בצלאל, זה נטו על הכנסת, על הפיקוח הפרלמנטרי.

בצלאל סמוטריץ': במונחים של סמכויות נגררות וכו' - העולם המשפטי לא נולד בסעיף הספציפי שלך בתקנון.

בצלאל סמוטריץ': אנחנו יושבים בתוך שיטה משפטית.

בצלאל סמוטריץ': המושג סמכות נגררת קיימת - הרי הרציונל ברור – קונים זמן.

בצלאל סמוטריץ': מישהו צריך לתת בדעתו לשאלה מה קורה בזמן הזה.

בצלאל סמוטריץ': יש מדינה לנהל בזמן הזה.

בצלאל סמוטריץ': אני לא מבקש לצרף דבר שהוא לא רלוונטי, שהוא לא קשור.

בצלאל סמוטריץ': ועדת הכנסת מבקשת בעצם, בהצעת החוק הזו, לדחות את המועדים בעצם להתפזרותה, אבל ברור לכולם שזה לדחות את המועדים להעברת תקציב המדינה לשנים 2020, 2021.

בצלאל סמוטריץ': אין דבר שהוא פחות קשור, הדוק מלומר מה קורה בזמן הזה, ואם הזמן הזה לא משיג את תכליתו.

בצלאל סמוטריץ': בעיניי זה ממש אינהרנטי.

בצלאל סמוטריץ': לכן ברור לי שאם הכנסת מוסמכת לקבוע שמועד התפזרותה – לא סתם כי התחשק לה; כי היא נותנת זמן לממשלה, כולנו מחוברים לתקשורת ומבינים כלה למה נכנסת לחופה.

בצלאל סמוטריץ': ברור לכולם שיש פה אירוע שמתנהל.

בצלאל סמוטריץ': ועדת הכנסת מאפשרת לאירוע הזה, מבקשת לאפשר לאירוע הזה את הזמן להתקדם.

בצלאל סמוטריץ': חלק מהאירוע הזה זה גם מדינה לנהל.

בצלאל סמוטריץ': לכן אם דוחים, צריך גם להגדיר מה קורה בזמן הזה.

בצלאל סמוטריץ': בעיניי זה חלק מהעניין.

בצלאל סמוטריץ': יותר מזה – אם מותר לכם לקבוע פה – אתם לא מבקשים רק לדחות עכשיו את 2020 מ-23 בדצמבר; אתם מבקשים לקבוע גם בניגוד לחוק, ש-2021 עד 31 במרס – מבקשים להקדים את זה.

בצלאל סמוטריץ': אנחנו באירוע תקציבי/ פוליטי שהתפזרות הכנסת היא מין תופעת לוואי אולי אינהרנטית שלו, אבל ממש לא עניינית שלו.

בצלאל סמוטריץ': לכן אני שואל - גם אם לשיטתך לא, ברור הרי שהסעיף הזה בתקנון לא מונע - נניח שהחוק הזה יעבור בקריאה ראשונה, ובשנייה ושלישית הוא ייכנס כהסתייגות.

ארבל אסטרחן: זאת עמדתנו, שזה מונע.

בצלאל סמוטריץ': אי אפשר להציג עמדות משפטיות לא רלוונטיות.

בצלאל סמוטריץ': אין מצב בעולם שסעיף ב תקנון – לא חוק – שמאפשר לוועדת הכנסת לחוקק חוקים ומונע ממנה פטור מקריאה טרומית, אין מצב שסעיף כזה גובר על הליכי החקיקה הכי בסיסיים של כנסת שכל חבר כנסת מוסמך להעלות כל הסתייגות.

ארבל אסטרחן: איפה זה קבוע?

ארבל אסטרחן: זה גם בתקנון.

מתן כהנא: אומר בצלאל שזה יעבור כהסתייגות.

בצלאל סמוטריץ': היא רוצה לומר שגם הסתייגות אין.

בצלאל סמוטריץ': אין חיה כזאת.

ארבל אסטרחן: ברגע שבחרו במסלול מטעם ועדת הכנסת, לא ניתן להוסיף לחוק הזה עניינים שאינם בסמכות ועדת הכנסת.

ארבל אסטרחן: זה אפשר לעשות במסלול של חקיקה פרטית, ממשלתית.

ארבל אסטרחן: הליך החקיקה לצערי לא מוסדר בחוק יסוד: הכנסת.

ארבל אסטרחן: הוא מוסדר כל כולו בתקנון הכנסת.

ארבל אסטרחן: הנושא של ההסתייגויות מוסדר רק בתקנון הכנסת.

בצלאל סמוטריץ': אני מבין מה את אומרת.

בצלאל סמוטריץ': אם חברי הוועדה פה יחליטו לכלול את זה, בין אם עכשיו ובין אם בקריאה השנייה והשלישית – המליאה תרים את אצבעותיה, והחוק ודאי יגבר על הוראת התקנון.

בצלאל סמוטריץ': אין מה לעשות.

ארבל אסטרחן: בעינינו זה יהיה הליך לא תקין.

בצלאל סמוטריץ': בעיניי כל ההליך הזה לא תקין.

בצלאל סמוטריץ': בעיני 90% מאזרחי ישראל ההליך הזה לא תקין, שהתקציב הזה הוא בן ערובה של משחקים פוליטיים.

בצלאל סמוטריץ': בואו לא נשחק פה בתקינות.

בצלאל סמוטריץ': חנה בבלי.

ארבל אסטרחן: ועדת החוקה, אם החוק הזה היה נעשה מטעמה – היא יכולה לתקן.

ארבל אסטרחן: לא ועדת הכנסת.

מתן כהנא: ארבל, לא נוכל להגיש הסתייגויות ברוח של משרד האוצר?

ארבל אסטרחן: לא, כי הוא לא עניינים של ועדת הכנסת.

מתן כהנא: אני יכול להגיש הסתייגות על מה שאני רוצה – להקים גן שעשועים בכנסת.

ארבל אסטרחן: העמדה שלנו שגם נאמרה בעבר- - -

יצחק פינדרוס: אני חוזר לרישא של דברי בצלאל – כשאנחנו קובעים פה הליכים, מתי הממשלה צריכה להגיש לכנסת, אנחנו לא יכולים לקבוע מה קורה אם לא הגישו?

יצחק פינדרוס: מה יהיה המצב החוקתי?

יצחק פינדרוס: למה זה לא יהיה חלק מאותו עניין?

יצחק פינדרוס: זה לא משהו פתאומי.

יצחק פינדרוס: אנחנו באירוע שאנחנו קובעים – הרי מישהו יבוא מחר לבג"ץ, וישאל: מה פתאום הכנסת שינתה חוק יסוד ביום אחד?

יצחק פינדרוס: נגיד להם: המדינה במצב מסוים, כולם מבינים, אז שינינו את חוקי המשחק.

יצחק פינדרוס: באותה מידה אנחנו אומרים אם לא, איך המדינה מתנהלת ביחס לכנסת, אגב.

יצחק פינדרוס: מה שבצלאל ביקש, איך המדינה מתנהלת ביחס לכנסת, ביחס לדיווח לוועדת כספים, ביחס לאי דיווח לוועדת כספים – אם ועדת כספים היה בסמכותה להגיש הצעת חוק – היתה אחת משלוש הוועדות – זה משהו אחר; כיון שזו ועדת הכנסת לדעתי, ועדת הכנסת פה נכנסת בנעליה של אותן ועדות שלא יכולים להגיש, כי היא הכובע של הוועדה הזאת.

טלי פלוסקוב: בוא נרד שתי קומות למטה - ועדת החוקה – היא כן יכולה להתערב בכל הקשור לחוק יסוד.

יצחק פינדרוס: היא יכולה להתערב בחקיקה הזאת?

טלי פלוסקוב: היא יכולה להעביר את החוק הזה.

ארבל אסטרחן: ודאי.

ארבל אסטרחן: כי זה חוק יסוד.

ארבל אסטרחן: כל חוק יסוד היא יכולה לתקן.

יצחק פינדרוס: מה שהיא מציעה מבחינה פרוצדורלית זה שוועדת חוקה תגיש את זה כסעיף לחוק הזה.

יצחק פינדרוס: אז זה יהיה בסדר.

יצחק פינדרוס: היושב-ראש שם זה מלכיאלי, אני חושב.

בצלאל סמוטריץ': כיוון שיושב-ראש ועדת הכספים, היושב-ראש של ועדת החוקה והיושב-ראש הנוכחי של ועדת הכנסת הם מאותה מפלגה – לא צריך מתווכחים.

בצלאל סמוטריץ': דברו שנייה ביניכם.

בצלאל סמוטריץ': אני אמור לצעוק על הדבר הזה ולהתנגד לו בכל מקרה.

בצלאל סמוטריץ': הוא באמת נורא ואיום.

בצלאל סמוטריץ': אני אומר כאן – נשקול את זה בסיעה, ונתמוך בו למרות שהוא קטסטרופה פוליטית כי יש לנו אחריות למדינה.

בצלאל סמוטריץ': תעשה חמש דקות הפסקה, תוציא את גפני מהדיון, תעשו את זה, ואם צריך שיהיה חצי שעה הפסקה כדי שהיועצת המשפטית תחבר על אותו נייר ותכתבו:

בצלאל סמוטריץ': זה ועדת הכנסת, זה ועדת החוקה כדי שחלילה לא נעבור על הוראות התקנון המקודש – תעשו את זה.

בצלאל סמוטריץ': בואו נעשה דבר נכון.

יצחק פינדרוס: אתה מוכן לגשת לגפני, לבדוק איתו מה הוא חושב?

יצחק פינדרוס: בסוף זה ועדת כספים.

בצלאל סמוטריץ': הוא הסכים.

יצחק פינדרוס: תודה.

יצחק פינדרוס: בבקשה.

ארבל אסטרחן: אני רוצה רק להשלים – זה לא הצעה שלי שזה ילך לוועדת הכנסת.

ארבל אסטרחן: אם זו היתה הצעה פרטית שהיתה מגיעה לוועדת הכנסת או הצעה ממשלתית, לא היתה בעיה.

ארבל אסטרחן: לו היו בוחרים במסלול של הצעת חוק פרטית או הצעת חוק ממשלתית, שהיתה מגיעה לוועדת הכנסת או לכל ועדה אחרת - אפשר לעשות אילו תיקונים שרוצים ככל שזה לא נושא חדש – גם תיקונים נלווים.

ארבל אסטרחן: ברגע שבוחרים במסלול הייחודי הזה של הצעת חוק מטעם ועדה, זה מגביל את הוועדה ואת חברי הכנסת גם בנושאים שאפשר לכלול.

ארבל אסטרחן: זו בחירה שיש לדעת.

ארבל אסטרחן: ועדת החוקה יכולה לתקן את כל חוקי היסוד ועניינים שנלווים לחוק יסוד כהצעה מטעמה.

ארבל אסטרחן: ועדת הכנסת יכולה לתקן רק עניינים שהם בסמכות ועדת הכנסת.

יצחק פינדרוס: אם ועדת חוקה תגיש את זה?

ארבל אסטרחן: לדוגמה, בתיקונים בחוק יסוד: משק המדינה, תיקונים שנלווים לזה - וגם את חוק היסוד הזה.

עמית הלוי: מה שאמר חבר הכנסת סמוטריץ, שבהינתן העובדה שאין חקיקה מוסדרת על הליכי החקיקה, הטענה שלך אומרת שבגלל פרוצדורה בתקנון הכנסת - העם, נציגיו שירצו להוסיף הסתייגות לחוק הזה, לפרוצדורה הזאת, לא יוכל.

עמית הלוי: זה דבר שלא מתקבל על הדעת מבחינת המושגים הבסיסיים של דמוקרטיה.

עמית הלוי: יכול להיות שזה מחייב שינוי בחקיקה לפעם הבאה, להסדיר את הליכי החקיקה בחקיקה.

ארבל אסטרחן: העם קבע את תקנון הכנסת.

אלעזר שטרן: אם יש על זה קונצנזוס כזה גדול בוועדת כספים- - -

יצחק פינדרוס: ועדת כספים לא יכולה להגיש הצעה.

אלעזר שטרן: אני מבין.

אלעזר שטרן: אז שיגישו הצעה נפרדת, מי שיכול להגיש.

יצחק פינדרוס: הלך בצלאל עכשיו שוועדת חוקה תגיש את זה כתיקון לחוק היסוד הזה.

אלעזר שטרן: הרי הממשלה גם יכולה לעשות את זה, נכון?

ארבל אסטרחן: כן.

יצחק פינדרוס: הממשלה גם יכולה להגיש את ההצעה הזאת ולא היה צריך את הדיון הזה.

ארבל אסטרחן: זה היה עובר היום קריאה ראשונה עם פטור.

ארבל אסטרחן: זה היה מזורז יותר אם הממשלה היתה מגישה.

יצחק פינדרוס: נכון.

אלעזר שטרן: אבל יש הבדל בין בחירות לכנסת, שעל זה אנחנו מדברים, לבין תקציב המדינה.

אלעזר שטרן: הרבה יותר הגיוני שאם הדיווח שבצלאל מביא לפה מוועדת הכספים נכון, מה הבעיה, להביא את זה כהצעה של הממשלה, הצעה נפרדת?

אלעזר שטרן: אנחנו גם נהיה בעד זה.

יצחק פינדרוס: תשכנע את הממשלה.

אלעזר שטרן: אותי לא צריך לשכנע.

יצחק פינדרוס: גם אותי לא.

יצחק פינדרוס: אני מסכים איתך זה הגיוני, גם הגיוני להסדיר את הישובים ביהודה ושומרון.

יצחק פינדרוס: הגיוני עוד הרבה דברים.

יצחק פינדרוס: כנראה שבמסגרת הקורונה עוד לפני החיסונים, אנשים לא מאוזן להם מה שהגיוני ועושים גם דברים לא הגיוניים לצערי הרב.

יצחק פינדרוס: בבקשה.

בועז טופורובסקי: יש לי שאלה ליועצת המשפטית.

בועז טופורובסקי: הצעת החוק של הוועדה, במליאת הכנסת צריכה- - -

ארבל אסטרחן: ההצעה כפי שלפני

ארבל אסטרחן: כם מחייבת רוב רגיל בכל הקריאות כי מדובר בתיקון לחוק יסוד: הכנסת.

ארבל אסטרחן: זה חוק יסוד שאינו משוריין.

ארבל אסטרחן: יש בו סעיפים מסוימים משוריינים, וסעיף 36א לא כזה.

ארבל אסטרחן: שריינו בו סעיף קטן מסוים בחוק ממשלת החילופים לגבי תקציב 2022, אבל זה לא משוריין.

בועז טופורובסקי: לדעתי צריך רוב אחר.

בועז טופורובסקי: יש רוב מחמיר, לדעתי צריך לעשות, ואם לא, רוב של 61.

בועז טופורובסקי: הרוב המחמיר הוא של 80 חברי כנסת.

בועז טופורובסקי: סעיף 45א לחוק יסוד: הכנסת, שמפנה לסעיף 9א(א9, אנחנו לא מאריכים כהונה אלא אם כן ברוב של 80.

בועז טופורובסקי: תגידי – זה לא הארכת כהונה אלא קיצור כהונה.

בועז טופורובסקי: הוועדה הזאת אישרה, בגלל שאנחנו דנים באותה ועדה שאישרה את קיצור כהונת הכנסת ל-16.3, דהיינו 16 במרס, דהיינו החוק לא עבר, לכן אנחנו מדברים על הארכה מ-16 ל-23 במרס.

בועז טופורובסקי: לכן לדעתי אם אנחנו רוצים להיות בסדר ולהחמיר, מן הראוי שדמוקרטיה בהארכת מועד בחירות מחמיר, צריך רוב של 80 חברי כנסת.

בועז טופורובסקי: זה העניין המחמיר.

בועז טופורובסקי: לגבי רוב של 61 אין בכלל שאלה.

בועז טופורובסקי: אני לא מבין איך הפנית לסעיף 36 ולא לסעיף 34.

בועז טופורובסקי: הרי סעיף 46 לחוק יסוד: הכנסת משריין את סעיף 34 שאומר חד משמעית ששינוי מועד לפי גמר תקופת כהונה צריך רוב של 61, וכאן בהצעת החוק שמונחת לפנינו רשום על התפזרותה לפני גמר תקופת כהונה - אפילו השתמשו באותו מונח.

בועז טופורובסקי: כמה שלדעתי על 61 אין ספק, אני חושב שצריך רוב של 80.

ארבל אסטרחן: אוקיי.

ארבל אסטרחן: סעיף 35 על חוק התפזרות, זה ודאי אינו חוק התפזרות, לכן זה לא מחייב רוב של 61.

ארבל אסטרחן: אגב, לפי חוק ההתפזרות, הרוב דרוש רק בקריאה השלישית ואנחנו לפני הקריאה הראשונה.

ארבל אסטרחן: בכל מקרה לא מדובר פה על חוק התפזרות.

בועז טופורובסקי: איך משפט: יראו כאילו החליטה הכנסת על התפזרותה לפני גמר תקופת כהונתה והבחירות לכנסת ה-24 יתקיימו ביום 23 במרס – זה לא מהותית חוק התפזרות?

בועז טופורובסקי: גם אם לא כתוב בכותרת: חוק התפזרות?

ארבל אסטרחן: חוק התפזרות אומר תאריך של בחירות.

ארבל אסטרחן: זה אומר אם לא יעבור חוק התקציב.

ארבל אסטרחן: החוק הזה כשלעצמו לא יוצר את התפזרות הכנסת.

ארבל אסטרחן: להפך – מטרת החוק הזה לדחות את התפזרות הכנסת.

בועז טופורובסקי: אם עכשיו ברוב רגיל מקבלים את זה, לא עובר חוק התקציב, אז ברוב רגיל החלטנו שהבחירות יהיו ב-23- - -

ארבל אסטרחן: זה חוק שכבר קיים.

ארבל אסטרחן: פה דוחים את המועד.

ארבל אסטרחן: הרוב המיוחד לעניין התפזרות, סעיף 34 אומר כך: לא תחליט הכנסת להתפזר לפני גמר תקופת כהונתה אלא בדרך קבלת חוק לעניין זה ברור חברי כנסת.

ארבל אסטרחן: חוק התפזרות מחייב רוב חברי הכנסת בעת שהוא מתקבל.

ארבל אסטרחן: פה זה לא חוק התפזרות.

ארבל אסטרחן: פה לוקחים חוק שקושר בין אי קבלת תקציב לבין התפזרות הכנסת ודוחים את המועד שקבוע למחר, למועד מאוחר יותר.

ארבל אסטרחן: זה לא נחשב חוק התפזרות הכנסת.

בועז טופורובסקי: שוב.

בועז טופורובסקי: זה חד משמעית עכשיו חוק התפזרות: לא נתקבל חוק התקציב לשנת הכספים 2020 עד יום ט"ז בטבת התשפ"א, 31 בדצמבר 2020, או חוק התקציב לשנת הכספים 2021 עד יום כ"א בטבת התשפ"א , 5 בינואר 2021, יראו כאילו החליטה הכנסת על התפזרותה לפני גמר תקופת כהונתה והבחירות לכנסת ה-24 יתקיימו ביום י' בניסן התשפ"א, 23 במרס 2021.

בועז טופורובסקי: גם לו אמרת שזה לפי אי קבלת תקציב, לא היה צריך לשים את זה.

בועז טופורובסקי: למה שמו את זה – כי כאן, בניגוד לאי קבלת תקציב, שזה 90 יום, פה מדברים על פיזור הכנסת במועד מוקדם יותר.

בועז טופורובסקי: 90 יום מ-5 בינואר.

יצחק פינדרוס: אותו י' ניסן.

יצחק פינדרוס: י' ניסן ביהדות זה היום שקשרו את האליל של מצרים- - - יום מאוד מיוחד.

יצחק פינדרוס: אלעזר, אתה היית קצין חינוך ראשי בצה"ל.

יצחק פינדרוס: זה נו"ן לך.

יצחק פינדרוס: אם בועז כבוגר צה"ל לא יודע מה זה י' ניסן, אתה כקצין חינוך ראשי צריך לעשות בדק בית.

בועז טופורובסקי: יש לי בגרות בתנ"ך, קיבלתי 100.

בועז טופורובסקי: אני מוכן להתפלפל איתך, לדעתי זה היה ט' ניסן.

בועז טופורובסקי: נעבור על התאריכים.

יצחק פינדרוס: יש גם רמב"ם על הנושא של תאריכים ושנת השמיטה.

יצחק פינדרוס: זה רמב"ם מאוד יסודי בהגדרת פסיקה.

בועז טופורובסקי: שנת יובל כבר לא עושים.

יצחק פינדרוס: על זה דיברתי.

יצחק פינדרוס: שנת היובל יהיה כשרוב עם ישראל יהיה פה בארץ.

בועז טופורובסקי: אמרו כשהגיעה שנת היובל.

בועז טופורובסקי: יש פה אמירות שסותרות אחת את השנייה.

בועז טופורובסקי: אם פה בהצעת החוק אנחנו מקדימים את תאריך הכנסת, שלפי החוק המקורי, חד משמעית צריך 80 ח"כים.

בועז טופורובסקי: אם אנחנו לא מקדימים, ומשנים את תאריך הבחירות באי קבלת תקציב - צריך 61 ח"כים, לא משנה מה.

בועז טופורובסקי: המינימום זה 61.

בועז טופורובסקי: כאן אין ברירה – זה 80.

בועז טופורובסקי: קיבלה תאריך של 16 במרס.

בועז טופורובסקי: אני מתכוון ללכת עם זה לבג"ץ, כי זה חד משמעית, וגם נאמר פה חד משמעית.

יצחק פינדרוס: אמרת את דעתך.

בועז טופורובסקי: שוב – לא הבנתי איך זה חוק רגיל, אם רשום פה: התפזרות לפני גמר.

ארבל אסטרחן: זה חוק יסוד.

ארבל אסטרחן: זה לא חוק התפזרות.

ארבל אסטרחן: אנחנו בתיקון לחוק יסוד: הכנסת.

ארבל אסטרחן: יש כמה דרכים להתפזרות הכנסת.

בועז טופורובסקי: את אומרת שהמחוקק קבע אפשרות לפזר כנסת לא לפי רוב של 61?

בועז טופורובסקי: לא על ידי אי קבלת חוק תקציב.

בועז טופורובסקי: אי קבלת חוק תקציב זה 90 יום.

בועז טופורובסקי: יש פה שינוי של מועד תאריך בחירות, מנוגד לחוק יסודות התקציב, מנוגד לזה, ואת אומרת שזה בסדר שזה ברוב רגיל, יש פה לקונה שחברי הכנסת לא חשבו עליה וזו לא הכוונה; הכוונה המהותית זה לא פיזור הכנסת אלא איך נקראת הצעת חוק היסוד?

בועז טופורובסקי: זה מה שאת אומרת כיועצת משפטית?

ארבל אסטרחן: כפי שאני קוראת את חוק יסוד: הכנסת, הצעת החוק שלפני

ארבל אסטרחן: כם אינה מחייבת רוב מיוחד.

ארבל אסטרחן: לגבי הדחייה – ודאי אין פה דחייה של מועד הבחירות.

ארבל אסטרחן: העובדה שוועדת הכנסת הכינה הצעת חוק לקריאה ראשונה שקבעה בה את המועד של 16 שאפילו לא עברה קריאה ראשונה זה לא מועד מחייב.

ארבל אסטרחן: לכן אין פה דחייה.

ארבל אסטרחן: לגבי חוק התפזרות, יש כמה דרכים שבהן הכנסת יכולה להתפזר.

ארבל אסטרחן: אחת הדרכים היא חוק התפזרות, ולגביה קובע חוק יסוד: הכנסת שמחייבת קבלת חוק ברוב מיוחד של 61 חברי כנסת.

ארבל אסטרחן: דרך אחרת להתפזרות – מצב שבו לא מתקבל תקציב.

ארבל אסטרחן: זו דרך אחרת להתפזרות הכנסת.

ארבל אסטרחן: לו הכנסת היתה רוצה לבטל את הקשר הזה בין אי קבלת חוק תקציב לבין התפזרות הכנסת, היתה יכולה לבטל את סעיף 36א.

ארבל אסטרחן: הסעיף הזה לא שוריין כשנחקק.

בועז טופורובסקי: תוכלי להקריא את סעיף 36א?

ארבל אסטרחן: כן: כותרתו: התפזרות בשל אי קבלת חוק תקציב.

ארבל אסטרחן: יש בו שני סעיפים קטנים.

ארבל אסטרחן: אחד מדבר על שני רגילה, והשני על שנת בחירות.

ארבל אסטרחן: הסעיף הראשון אומר: לא נתקבל חוק תקציב בתוך שלושה חודשים מיום תחילתה של שנת הכספים, יראו ביום שאחרי סיום התקופה האמורה כאילו החליטה הכנסת על התפזרותה לפני גמר תקופת כהונתה וייערכו בחירות מוקדמות ביום ג' האחרון לפני תום 90 הימים.

ארבל אסטרחן: סעיף קטן (ב) מדבר על שנת בחירות או שנה שבה נבחרה ממשלה חדשה וכו', ואז הוא אומר שהיום הקובע יהיה שלושה חודשים מתחילת שנת הכספים כמו בשנה רגילה, או 100 ימים מיום כינון הממשלה - לפי המאוחר.

ארבל אסטרחן: הסעיף הזה תוקן באוגוסט, כזכור לכם, כי היינו אז ב-100 ימים אחרי כינון הממשלה, ונכתב בו שבמקום התאריך שהיה בו - היום הקובע יהיה 23 בדצמבר, שזה מחרתיים.

בועז טופורובסקי: שינוי של הסעיף הזה דורש רוב של 61?

ארבל אסטרחן: לא, הוא לא סעיף משוריין, 36א.

ארבל אסטרחן: בחוק ממשלת חילופין שנחקק בתחילת הכנסת הזו, הוסיפו בו סעיף קטן (ג) שרק אותו שריינו ברוב המיוחד של ה-70 ושם קבעו הוראות לגבי 2022.

ארבל אסטרחן: אמרו שעל אף האמור בסעיפים א ו-ב שאותם הקראתי, לא התקבל התקציב ל-2022 עד מועד החילופין, יהיה היום הקובע שישה חודשים מתחילת שנת הכספים 2022, ואז אם התפזרה הכנסת בשל אי קבלת חוק התקציב, יישאר בתפקידו ראש הממשלה המכהן במועד ההתפזרות.

ארבל אסטרחן: סעיף קטן (ג) משוריין.

ארבל אסטרחן: סעיפים קטנים (א) ו-(ב) אינם משוריינים.

בועז טופורובסקי: כלומר 36א(1)(3) סותר את הסעיף הקיים נכון להיום, ואין בעיות לסתור אותו ברוב רגיל, לדעתך.

ארבל אסטרחן: נכון.

בועז טופורובסקי: אומר לך מה אני דואג.

בועז טופורובסקי: אני דואג שיש פה סוג של תרגיל, שאומרים: ניתן 23, נגיע לבג"ץ, בג"ץ יגיד: יופי שאמרתם 23.

בועז טופורובסקי: צריך רוב מיוחד.

בועז טופורובסקי: לא העברתם את זה רוב מיוחד - זה 90 יום ולכן, בגלל שאנחנו בפסח, אנחנו מגיעים לאחרי פסח.

ארבל אסטרחן: אם הזכרת בג"ץ, והתכוונתי להזכיר את זה בהמשך הדיון - הוגשו עתירות נגד התיקון שנעשה בחודש אוגוסט, מה שכונה חוק האוזר, ובית המשפט הוציא צו על תנאי על התיקון הזה.

ארבל אסטרחן: כל העניין הזה הוא- - -

בועז טופורובסקי: מה הוא אמר בצו על תנאי?

ארבל אסטרחן: הוא לא אמר דבר.

ארבל אסטרחן: הוא אומר: ניתן בזאת צו על תנאי המורה למשיבים להתייצב וליתן טעם מדוע לא ייקבע עדכון כי חוק יסוד: הכנסת תיקון מס' 50 כולו או סעיפים מתוכו בטל, מכיוון שנתקבל תוך שימוש לרעה בסמכותה המכוננת של הכנסת.

ארבל אסטרחן: אין הסבר, מה הפריע לבית המשפט.

אלעזר שטרן: אומר: שימוש לרעה.

ארבל אסטרחן: זה טענת העותרים.

ארבל אסטרחן: בית המשפט אמר – זה לא דבר קל ערך, ודאי כשמדובר בחוק יסוד – הית המשפט אמר - בשביל להוציא צו מוחלט - השלב הראשון להוציא צו על תנאי, אז בית המשפט אומר למשיבים למה לא נעשה שימוש לרעה, כפי שטוענים העותרים.

ארבל אסטרחן: זה חשוב וצריך להיות לפני חברי הכנסת.

ארבל אסטרחן: בית המשפט הורה גם על הרחבת ההרכב שידון בהצעה, אבל יש גם לדעת שבאותו תיקון היו כמה סעיפים – לא רק סעיף של הארכת המועד.

ארבל אסטרחן: גם לגביהם נטענו טענות.

בועז טופורובסקי: ארבל, יש אפשרות להקריא את סעיף 34?

ארבל אסטרחן: סעיף 34 לחוק יסוד: הכנסת אומר:

ארבל אסטרחן: לא תחליט הכנסת להתפזר לפני גמר תקופת כהונתה אלא בדרך קבלת חוק לעניין זה ברוב חברי הכנסת.

ארבל אסטרחן: זו הדרך שבה רוב הכנסות האחרונות התפזרו – 22, 21.

בועז טופורובסקי: אני חושב, שחוק התפזרות הכנסת או להכניס את זה כסעיף בתיקון חוק יסוד: הכנסת זה היינו הך, כי זה אומר – אין לנו רוב של 61, אז נעשה חוק שנקרא לו חוק מיקי, ובו נעשה סעיף משהו על משהו, שמודיע על פיזור הכנסת.

בועז טופורובסקי: לכן מהותית, מדובר בהצעת חוק של פיזור הכנסת שצריכה רוב של 61.

בועז טופורובסקי: בגלל שלא הושג רוב של 61 - הדבר הזה לא יהיה תקף.

בועז טופורובסקי: מכיוון שלא יהיה תקף, יכול להיות מצב שאם לא יתקבל ב-5 בינואר תקציב, הכנסת תתפזר, 90 יום.

בועז טופורובסקי: מ-5 בינואר אנחנו מגיעים לאחרי פסח, כפי שהליכוד רוצה.

יצחק פינדרוס: בחוק הזה אנחנו אומרים שתתפזר ב-23.

בועז טופורובסקי: רוב רגיל מנוגד לחוק, כי חוק יסוד: הכנסת אומר שרוב להתפזרות הכנסת דורש רוב של 61.

בועז טופורובסקי: ארבל אומרת: זה לא חוק להתפזרות הכנסת.

בועז טופורובסקי: אני אומר: יש פה סעיף של התפזרות הכנסת, אז במקום לומר: חוק יסוד: התפזרות הכנסת אומרים: חוק א', וסעיף 3 בו מדבר על התפזרות הכנסת.

יצחק פינדרוס: כמו שהעברתם לנו את כבוד האדם וחירותו ודפקתם לנו את החיים.

יצחק פינדרוס: אותו דבר.

מכלוף מיקי זוהר: לדיון הזה אני חושב שיש להזמין את אורלי עדס.

יצחק פינדרוס: היא בזום.

מכלוף מיקי זוהר: אורלי צריכה לומר לנו שאכן מה שכתוב פה בחוק הזה הוא גם ישים הלכה למעשה.

מכלוף מיקי זוהר: זה אומר שאם וכאשר אנחנו לא מצליחים עד 5 בינואר להעביר את תקציב 2021, האם אורלי מסוגלת יחד עם חברי ועובדי ועדת הבחירות המרכזית לקיים את הבחירות ב-23 במרס?

מכלוף מיקי זוהר: זו השאלה – תוך כדי משבאר קורונה, תוך כדי התאמת המצב, שאנחנו יודעים שיש צורך בהתאמה מיוחדת לשם ניהול הבחירות הללו, תוך כדי משבר הקורונה?

מכלוף מיקי זוהר: מה אומרת אורלי עדס?

מכלוף מיקי זוהר: זו שאלה שאנחנו חייבים לשמוע עליה תשובה בטרם אנחנו מתקדמים.

מכלוף מיקי זוהר: אגב, היא אשת מקצוע שחוויתי איתה שעות בודדות, אך נהניתי מכל דקה.

אורלי עדס: תודה רבה.

אורלי עדס: מתנצלת שאני לא אתכם – גם אני בבידוד.

אורלי עדס: אומר דברים שאיני נוהגת לומר, וכולכם מכירים אותי, שאני לא אומרת לעולם שדברים אינם אפשריים, והוכחנו את זה ועמדנו בכל האתגרים בשנתיים האחרונות ובכלל גם בעבר.

אורלי עדס: מה שאומרת הצעת החוק הזו שלפניכם, היא מכניסה אותו למצב של הקפאה עד 5 בינואר.

אורלי עדס: אם לא יהיו בחירות, הכול טוב.

אורלי עדס: אבל אם יהיו בחירות והן אכן יתקיימו ב-23 במרס, המשמעת היא שמדובר ב-76 ימים בלבד לקיום מערכת בחירות הכי מורכבת שהיתה אי פעם במדינת ישראל, גם יותר מורכבת מאלה שחווינו בסמיכות זמנים של שישה ושבעה שבועות פער של זמן.

אורלי עדס: זה ממש לא פרק זמן מעשי וסביר לקיום מערכת בחירות כזו, על כל המורכבות שלה, ושוב – לא מתוך הטעמים של חוסר יכולת ביצועית לעשות את זה או מקצועית.

אורלי עדס: זה פשוט בלתי אפשרי.

אורלי עדס: לכן אני מתריעה – אם לא נתחיל לעבוד מייד עם חקיקת החוק הזה, ויהיו מלוא 90 הימים לקיום מערכת הבחירות הזו ולהיערכות הכה מיוחדת שלה, אני – קשה לי לומר את זה, אבל אני חושבת שיש סכנה לקיום מערכת הבחירות כהלכה באופן תקין, ראוי, כפי שאנו מצפים שיהיה במדינת ישראל, ודאי מערכת בחירות בצל נגיף, הקורונה.

יצחק פינדרוס: כמה זמן את צריכה מעכשיו?

יצחק פינדרוס: אז היא אמרה שהיא צריכה 100.

מכלוף מיקי זוהר: מ-5 בינואר היא צריכה 100 ימים.

אורלי עדס: לא נבקש לדחות את מועד הבחירות.

אורלי עדס: מעולם לא רצינו, וביקשנו תמיד לא להיות בשיקולים של הקדמת או דחיית בחירות, ותמיד השתדלנו להתכנס למה שנקבע.

אורלי עדס: לכן ההצעה שלנו היא כזו – ככל שתחוקקו את החוק הזה, אנחנו מבקשים שתוסיפו שני סעיפים להצעת החוק.

אורלי עדס: אני לא יודעת אם אפשר לחוקק את זה בחוק הזה כי זה חוק יסוד, אבל אולי בהצעה שתוצמד אליה לתיקון חוק הבחירות, שני סעיפים שיאפשרו לנו להתחיל בהיערכות מיידית – אחת, שאגף התקציבים מייד עם חקיקת החוק יעמיד- - -

יצחק פינדרוס: שמעתי אותך ברוב קשב בדיון הקודם.

אורלי עדס: אני לא אומרת שנעביר כבר את כל הליך התקציב ואישורו, אלא לפחות שיהיה כתוב בחוק שהם נותנים לנו מקדמות בהיקף של לפחות 60 מיליון שקל – את זה אני אומרת עוד לפני שהספקתי לדבר עם החשבת, כדי שזה יאפשר לנו להתחיל את מערך ההקמה, להתחיל להתחייב לדברים.

אורלי עדס: ללא הסכום הזה לא אוכל להתחיל להתחייב למכרזים, להקמת ועדות בחירות אזוריות.

אורלי עדס: בעצם הידיים שלנו כבולות.

אורלי עדס: הסעיף השני - שיהיה סעיף שיתיר לנו לגייס עובדים לרבות מתן האפשרות לשחרר אותם מהגופים הציבוריים שבהם הם מועסקים.

אורלי עדס: ואז זה נותן לנו את 90 הימים שאנו זקוקים להם.

אורלי עדס: הגישה שלנו היא לא לדחות את המועד אלא להכניס את שני התיקונים.

יצחק פינדרוס: התייעצתי עם היועצת המשפטית בנושא החקיקה.

יצחק פינדרוס: מה קורה, אם לא מחוקק חוק בחירות?

יצחק פינדרוס: הכנסת מתפזרת בלי חוק בחירות – בגלל החוק הזה, בגלל החוק של מחר בלילה.

יצחק פינדרוס: מבחינת האוצר ומבחינת ההרשאה שלך להתחייב, איפה את נמצאת?

אורלי עדס: אנחנו מייד מכינים את הצעת התקציב של ועדת הבחירות.

אורלי עדס: ההצעה הזו עוברת שלושה תהליכים מורכבים של אישור לפני שהיא מגיעה לוועדת הכספים של הכנסת.

אורלי עדס: אנחנו מקיימים דיון בוועדת משנה לכספים, דיון בנשיאות הוועדה, מליאת הוועדה – 35 חברים.

אורלי עדס: רק לאחר מכן זה מוגש.

אורלי עדס: זה תהליך.

אורלי עדס: זה מצב הדברים הרגיל.

אורלי עדס: אם נעשה את כל זה, זה דוחה שוב, לפחות שבועיים.

אורלי עדס: עד שיאושר התקציב זה ייקח שבועיים.

אורלי עדס: בשבועיים הללו הפעילות שלנו מוקפאת.

אורלי עדס: אני לא יכולה להתחייב לשום דבר.

אורלי עדס: אני צריכה להקים 19 ועדות אזוריות – זה המערך הבסיסי להתחיל את העבודה.

יצחק פינדרוס: תודה.

יצחק פינדרוס: נציגי משרד האוצר, לא יודע אם הייתם בדיון הקודם – זה הדיון השני שהנושא הזה עולה.

יצחק פינדרוס: יש שתי אפשרויות: אחת, שהכנסת מתפזרת בחוק התפזרות הכנסת, ואז אנחנו כנציגי מפלגות מתחשבים במה שוועדת הבחירות אומרת מבחינה טכנית.

יצחק פינדרוס: יש מצב שיוצאים לבחירות בלי חוק להתפזרות הכנסת, בטח לפי החוק הזה.

יצחק פינדרוס: לוח הזמנים הוא 75 ימים.

יצחק פינדרוס: אומרת מנכ"לית ועדת הבחירות: אם אני לא יכולה מיידית להתחיל להתחייב לספקים, מרגע שאני חייבת לצאת לדרך, ואני צריכה לחכות שבועיים לכל הוועדות ולכל הבירוקרטיה הזאת לפחות על הקמת הוועדות האזוריות, לא יהיו בחירות.

יצחק פינדרוס: אומרת היועצת המשפטית של הוועדה, שהחוק הזה אינו חוק בחירות.

יצחק פינדרוס: הוא מסדיר את עניין התקציב.

יצחק פינדרוס: לכן הוא לא מסדיר את עניין עבודת ועדת הבחירות.

יצחק פינדרוס: האם אתם יכולים להתמודד עם הדבר הזה, ולתת לה אפשרות להתחיל להיערך?

יצחק פינדרוס: כי גם אני קראתי בעיתונים שיש סיכוי שיהיו פה בחירות בשלושת החודשים הקרובים.

מכלוף מיקי זוהר: שמענו את מה שאמרה מנכ"לית ועדת הבחירות.

מכלוף מיקי זוהר: אנו חייבים לתת מענה.

מכלוף מיקי זוהר: לכן אנחנו צריכים לתת פתרון בתוך החקיקה.

יצחק פינדרוס: בלתי אפשרי.

יצחק פינדרוס: אמרו את זה היועצים המשפטיים פה.

מכלוף מיקי זוהר: השאלה מה אומרים בייעוץ המשפטי, אם זה ארבל, אם זה אסי, אם זה שגית.

שגית אפיק: תקציב ועדת הבחירות, לפי החוק, אמור להגיע לאישורה של ועדת הכספים, גם אם לא יעבור החוק הזה.

שגית אפיק: התאריך של 23 בדצמבר היה ידוע מ-25 באוגוסט.

שגית אפיק: התקציב צריך להגיע לאישור ועדת הכספים, ואני מציעה שוועדת הבחירות תתכנס להכין את התקציב.

יצחק פינדרוס: היא יכולה להתכנס עכשיו?

שגית אפיק: אני לא יודעת.

שגית אפיק: למה לא?

אורלי עדס: כמובן, נכין את הצעת התקציב, אבל שוב - זה תהליך שלוקח ימים.

יצחק פינדרוס: אז תתחילי את זה מהיום.

אורלי עדס: גם אם זה ייקח שבוע, זה פחות שבעה ימי עבודה, כי גם במצב דברים רגיל, שאנחנו מביאים את התקציב - בינתיים לפני אישור התקציב אנחנו מקבלים מקדמות, גם בבחירות רגילות – לא במערכת הנוכחית.

יצחק פינדרוס: אומר את מה שהיועצת המשפטית הציעה לכם – זו לא רק הצעה משפטית – זו הצעה פרקטית: תתכנסו היום, תבנו תקציב, תכינו הצעת תקציב, תגישו לוועדת תקציב בעוד שבועיים.

אורלי עדס: עוד שבועיים זה מאבד 14 ימי עבודה.

יצחק פינדרוס: נכון, אבל הרווחת לפחות את השבעה ימים של ה-16.

בועז טופורובסקי: אנחנו צריכים לשלם את המחיר על זה שעד עכשיו הם לא הכינו תקציב?

יצחק פינדרוס: אזרחי ישראל משלמים מחיר על זה שלא הגיעו להסכמה בממשלה.

יצחק פינדרוס: אני שואל את האוצר, האם יש לכם פתרון לנושא המקדמות?

יצחק פינדרוס: כולנו יודעים את לוח הזמנים, שמרב הסיכויים שיהיו בחירות ב-23 במרס.

יצחק פינדרוס: ידענו את זה באוגוסט, כפי שאמרה שגית קודם.

יצחק פינדרוס: זה לא סוד צבאי.

אורלי עדס: אנחנו באמת יודעים שיהיו בחירות?

אורלי עדס: זו השאלה.

יצחק פינדרוס: גם להביא את תקציב 2020 כבר שווה.

יצחק פינדרוס: תקציב 2020 בלי לשנות את מועד הבחירות הוא משמעותי.

יצחק פינדרוס: הוא משמעותי לתפקוד המדינה.

יצחק פינדרוס: בצלאל יסביר לך מה המשמעות של זה.

יצחק פינדרוס: על זה היה דיון הבוקר בוועדת כספים.

יצחק פינדרוס: יוגב, בבקשה.

יוגב גרדוס: אנחנו לא מכירים את הנושא של מקדמות.

יוגב גרדוס: נוכל לשבת אתכם ולשמוע.

יוגב גרדוס: בגדול, אין לנו תהליך שבו אנו מאשרים הוצאת כסף ללא תקציב.

יצחק פינדרוס: אני מציע שתבדקו את זה.

יצחק פינדרוס: במסגרת הכאוס שאנחנו נמצאים בו, אני חושב שצריך לפעול בשתי דרכים: אל"ף, ועדת הבחירות שתיערך, זה נכון.

יצחק פינדרוס: הנושא השני הוא שתנסו למצוא פתרון מחוץ לקופסה לדבר הזה.

יצחק פינדרוס: בחוק הזה, התוצאה של החוק הזה – אם לא יוגש תקציב עד 6 בינואר, אנו יוצאים לבחירות ב-23 במרס.

יצחק פינדרוס: מ-6 בינואר עד 23 במרס אין 100 ימי עבודה.

יצחק פינדרוס: תהליך העבודה עד היום של ועדת הבחירות היה 100 ימי עבודה.

יצחק פינדרוס: בהינתן הנתונים הללו חלק מאותם ימי עבודה זה שבועיים היערכות למקדמות – כך הציגה מנכ"לית ועדת הבחירות.

יצחק פינדרוס: נסו להתכנס, למצוא פתרון, איך אנחנו מצמצמים את הפער הזה.

יוגב גרדוס: אני מוכן לשבת אתם היום לנסות למצוא פתרון, אבל אני בספק אם יש כזה תהליך.

חמד עמאר: האם ועדת הבחירות המרכזית הכינה את התקציב לבחירות 24?

בועז טופורובסקי: לא.

חמד עמאר: למה לא הכינה?

חמד עמאר: דיברנו על זה גם בוועדת הכנסת שהבחירות יהיו ב-23 במרס.

אורלי עדס: אנחנו בשלב של הכנות, ולאור זה שכל הבחירות האלה הן במרכיב עצום של אי ודאי, יש שורת החלטות לגבי איך יתקיימו הבחירות הללו, כמה קלפיות וכו', אלה דברים שמובאים לנשיאות הוועדה ויש להעריך אותם.

אורלי עדס: הבחירות האלה זה לא קסם.

אורלי עדס: אי אפשר לעשות את זה מהרגע להרגע.

חמד עמאר: אנחנו מדברים כבר שבועיים על הבחירות.

אורלי עדס: אתם המחוקקים.

אורלי עדס: אם תחליטו שהבחירות ייראו אחרת – יהיו ממוחשבות – אז הן יהיו ממוחשבות.

אורלי עדס: ועדת הבחירות היא הגורם המבצע.

דין ליבנה: זו סוגיה של איזונים – איך עושים את הבחירות, מה צריך לעשות.

יצחק פינדרוס: גם הצעת חוק הזאת קיבלה עכשיו פטור לעבור בקריאה שנייה ושלישית, אז אתה גם מכיר את ההצעה של ועדת חוקה.

דין ליבנה: נכון, אתמול זה אושר לראשונה.

יצחק פינדרוס: פטרנו את זה מחובת הנחה בכל שלוש הקריאות עכשיו.

אלעזר שטרן: 100 ימים זה מעכשיו ל-23.

יצחק פינדרוס: יש לך פחות.

יצחק פינדרוס: 90 יום.

אורלי עדס: לכן אנחנו צריכים את הסעיף של התקציב ואת הסעיף של גיוס עובדים.

אורלי עדס: אני מבקשת שיהיה סעיף שמאפשר לי לגייס עובדים.

יצחק פינדרוס: מנכ"לית ועדת הבחירות, מכיוון שגם היועצים המשפטיים הבהירו פה בצורה מאוד ברורה שזה לא יכול להיכנס בהצעת החוק, אני מציע שני דברים, כפי שהציעה היועצת המשפטית לוועדה.

יצחק פינדרוס: אומר משרד האוצר – יישב אתך היום וינסה למצוא את הטכניקה איך לפתור את זה כדי שהבירוקרטיה – אני מאמין שמדינת ישראל לא תעצור את הבחירות בגלל בעיות בירוקרטיות.

אסי מסינג: הליכי החקיקה קובעים מפורשות שמשרד האוצר לא אמור להיות מעורב בשאלה של תקצוב הבחירות, ואני לא מציע להפוך את המנגנון.

אסי מסינג: אגב, בעיה של קיצור ימים - יש מנגנונים בכנסת איך לקבוע את התקצוב.

אסי מסינג: יש לנו מה לומר.

יצחק פינדרוס: אבל אין חקיקה.

יצחק פינדרוס: אנחנו כרגע בדיון על חוק.

אסי מסינג: אבל ההצעה הזאת מציעה מעורבות יתר שאינה נדרשת.

יצחק פינדרוס: לא.

יצחק פינדרוס: אני מבקש ממשרד האוצר לשבת עם ועדת הבחירות ולראות איך מגשרים על זה.

אורלי עדס: אדוני היושב-ראש, לעדכן את אנשי האוצר שוב – ועדת הבחירות, כל פעם שמקדימים את הבחירות, בין יום התפזרות הכנסת ועד ליום שמאושר תקציב הוועדה, חולף מעט זמן – יש ימים או שבועיים.

אורלי עדס: נציג האוצר, אני מבקשת להביא לידיעתך שבמצב הדברים הזה תמיד ביום שלמרת התפזרות הכנסת משרד האוצר מעמיד לרשותנו מקדמות בהיקף של 50, 60 מיליון שקל לתחילת התחייבויות.

אורלי עדס: לאחר מכן מתקבל התקציב, ואז יש תקציב מאושר, אבל למחרת היום של ההתפזרות יש מקדמות.

אורלי עדס: אחרת לא ניתן לבצע שום התחייבות, ואתם יודעים זאת.

אלעזר שטרן: אורלי, דיברת כשישבת פה בוועדה לפני כשבועיים, דיברת על 90 ימים, וגם עכשיו את אומרת את זה.

אלעזר שטרן: אם אנו הולכים אחורה 90 ימים ומדברים על 23 - זה מחר בבוקר.

אורלי עדס: בדיוק.

אורלי עדס: לכן אני מבקשת, שתנקטו לצד החוק הזה, שאתם רוצים לחוקק - ואמרתי – אנחנו לא מתערבים במועד הבחירות, לא מבקשים דחייה או תוספת ימים.

אורלי עדס: רק מבקשים שייתנו לנו את הכלים שיאפשרו לנו לפעול החל ממחר בבוקר.

אורלי עדס: זו בדיוק הבקשה.

אלעזר שטרן: אם מחר בבוקר אין חוק כזה או אין פרוצדורה כזאת, אין בחירות ב-23.

אלעזר שטרן: אנחנו לא יכולים אחרי שמנכ"לית ועדת הבחירות אומרת:

אלעזר שטרן: זאת סכנה לבחירות- - -

יצחק פינדרוס: היועץ המשפטי של משרד האוצר, צריכה להיות פה חשיבה מחוץ לקופסה, וצריך לראות איך אנחנו יוצרים.

יצחק פינדרוס: מבחינה פרוצדורלית כרגע מחר בחצות האוצר יושב איתם, כי אלה הכללים.

יצחק פינדרוס: יודע שיש בחירות.

יצחק פינדרוס: הוא מבחינתו יודע.

יצחק פינדרוס: אנחנו בחקיקה הולכים לדחות את הידיעה – לא את העובדה - האם יהיו בחירות או לא יהיו – בשבועיים.

יצחק פינדרוס: אם זה ייוודע לה עוד שבועיים, והיא לא תוכל להיערכות מוקדמת- - -

אלעזר שטרן: לא את ההחלטה – את הידיעה.

אלעזר שטרן: יש פה מדינה לנהל, יש פה בחירות לנהל.

אלעזר שטרן: אנחנו מדברים על ידיעה?

יצחק פינדרוס: את הידיעה הזאת אנחנו דוחים בשבועיים.

יצחק פינדרוס: אני כרגע עוזר לה.

יצחק פינדרוס: אני רוצה לעזור ליושבת-ראש ועדת הבחירות לקיים בחירות.

יצחק פינדרוס: לא מעניין אותה פוליטיקה.

אורלי עדס: אני רוצה שלמדינת ישראל תהיה מערכת בחירות ראויה, כפי שמגיע לה.

חמד עמאר: ברגע שמחליטים על בחירות, היא מקבלת 50, 60 מיליון שקל.

חמד עמאר: מה שהיא רוצה, שיאשרו לה את המקדמה עכשיו, שתתחיל להיערך, ואתה בעצמך אומר כיושב-ראש שאנחנו רק טכנית דוחים את זה.

אלעזר שטרן: יש לי הצעה: בוא נעשה את זה הפוך- - -

יצחק פינדרוס: החלטת באוגוסט שיש בחירות ב-23 במרס.

יצחק פינדרוס: היית איתי בוועדה.

יצחק פינדרוס: אגב, הצבעת נגד.

אלעזר שטרן: לא רצינו בחירות.

אלעזר שטרן: חשבנו שזה רע למדינה.

אלעזר שטרן: רק עכשיו נהיה רע יותר, אז אין ברירה.

יצחק פינדרוס: אז למה הצבעתם נגד?

יצחק פינדרוס: אתה מצביע בניגוד למצפונך?

יצחק פינדרוס: לא מאמין שזה יכול לקרות לך.

אלעזר שטרן: אז גם עוד חשבנו שיש תקציב עד סוף אוגוסט.

אלעזר שטרן: לעניין - לפי מה שאני מבין ממנה, אנחנו צריכים להחליט היום לעשות הפוך ממה שכתוב בהצעת החוק.

אלעזר שטרן: אם זה באמת מה שהממשלה הזאת רוצה, או ראש הממשלה – תוריד את כל המסכות מהפנים, לפי מה שאתה אומר, ונחליט שיש בחירות ב-23.

אלעזר שטרן: אם במקרה, עד 5 יעבור תקציב - יתבטלו הבחירות, אבל אז אתה עושה את זה הפוך ויש לה תקציבים ממחר בבוקר.

יצחק פינדרוס: זה מה שכתוב פה בחוק.

אלעזר שטרן: כתוב הפוך – שאם לא יהיה עד 5, אז יהיו בחירות.

אלעזר שטרן: אני אומר הפוך – תחליט עכשיו שיש בחירות ב-23, ואם לא יהיה, יידחה.

יצחק פינדרוס: יש דבר כזה?

ארבל אסטרחן: אם ברירת המחדל היא שיש בחירות, זה חוק התפזרות.

יצחק פינדרוס: ואפשר בינואר להביא תקציב.

ארבל אסטרחן: נכון.

ארבל אסטרחן: הוא מחייב רוב אחר.

ארבל אסטרחן: אם עושים חוק התפזרות.

ארבל אסטרחן: זה לא הנוסח הזה.

יצחק פינדרוס: בועז אומר שגם החוק הזה.

מתן כהנא: הקואליציה שלך בחיים לא תיתן לזה לקרות, כי כל מה שהם רוצים זה למשוך עוד זמן.

מתן כהנא: אם תכפה עליהם ב-5 בינואר לצאת לבחירות זה משהו שהקואליציה לא תסכים עליו.

מתן כהנא: הם רוצים למשוך את הזמן, לעשות את הבחירות מתי שנוח להם, להחזיק אותנו בני ערובה, את כל המדינה בתקציב הזה ואתה הורס להם את זה.

מתן כהנא: לכן הם לא ייתנו לך לעשות את זה.

חמד עמאר: אפשר להעביר את זה ברוב רגיל?

אלעזר שטרן: ביבי רוצה בחירות אחרי יום העצמאות והטקסים והנאומים בהר הרצל.

ארבל אסטרחן: חוק התפזרות מוגבל לחמישה חודשים קדימה.

אלעזר שטרן: זה רק מחזק את מה שאני אומר – לכן לא עושים את החוק שהבחירות אחרי יום העצמאות, שזה מה שביבי רוצה.

מתן כהנא: ביחס למה שאורלי ביקשה, היא צריכה 90 יום.

מתן כהנא: או תיתן לה מקדמות ממחר בבוקר.

חמד עמאר: יש החלטה ללכת לבחירות, אז בוא ניתן להם מקדמה.

אלעזר שטרן: ההצעה שלי באמת גאונית.

מתן כהנא: אבל היא עומדת בניגוד למה שהקואליציה רוצה להשיג.

יצחק פינדרוס: נצא להפסקה עד 13:15.

יצחק פינדרוס: אני מחדש את הישיבה אחרי ההפסקה.

יצחק פינדרוס: אתה מציע להזהיר אותנו שוב, כפי שעשית קודם, מהסכנה החוקתית שעומדת להתרחש עלינו.

בועז טופורובסקי: אני בא גם עם בדיקה שעשיתי.

יצחק פינדרוס: ניתן ליועצת המשפטית - אולי זה יענה על השאלה שלך.

ארבל אסטרחן: אי רוצה להתייחס שוב לעניין הרוב שדיברתי עליו קודם בהקשר לשאלתו של חבר הכנסת טופורובסקי.

ארבל אסטרחן: כפי שאמרתי, סעיף 36א אינו משוריין וככלל, תיקונים בו אינם מחייבים רוב מיוחד.

ארבל אסטרחן: תכף נגיע לפרטים אבל בכל הנוגע לתקציב 2020 ודחיית המועד, אכן לא מדובר פה בחוק שמחייב רוב מיוחד.

ארבל אסטרחן: סעיף שמדבר על תקציב 2021 הוא סעיף בעייתי יותר – נדבר עליו כשנגיע אליו.

ארבל אסטרחן: הוא בעייתי יותר גם בתוכן שלו.

ארבל אסטרחן: וכרגע, לפי ההצעה שמוצעת כרגע, התקציב צריך לעבור עד 5 בינואר במקום 31 במרץ.

ארבל אסטרחן: זאת כבר תהיה שנה רגילה.

ארבל אסטרחן: זו לא שנת בחירות או הרכבת ממשלה.

ארבל אסטרחן: בשנה כזאת הכנסת מתפזרת אם התקציב לא עובר עד 31 במרס, ועכשיו מוצא שיצטרך לעבור עד 5 בינואר.

ארבל אסטרחן: מדובר בתאריך שהוא מאוד-מאוד קרוב.

ארבל אסטרחן: יש הטוענים – איני יודעת איפה זה עומד מבחינת הממשלה, אם התקציב הזה מוכן כבר - שספק אם התאריך הזה ריאלי.

ארבל אסטרחן: לכן יכולה להיטען הטענה שיש פה עקיפה וזה בעצם חוק פיזור.

ארבל אסטרחן: ככל שתיטען הטענה הזאת ותתקבל, חוק פיזור צריך רוב של 61 בקריאה השלישית.

ארבל אסטרחן: לכן כל הסעיף של 2021 הוא בעייתי יותר.

יצחק פינדרוס: אחדד – ככל שהדבר נוגע לסעיף של 2020, הוא יכול לעבור גם ברוב רגיל.

ארבל אסטרחן: נכון.

יצחק פינדרוס: ככל שזה נוגע לתקציב 2021, בקריאה שלישית, יכולה להיטען הטענה שנצטרך רוב של 61 וזה יהיה בקריאה השלישית.

בועז טופורובסקי: שני דברים.

בועז טופורובסקי: קודם כל, האמירה כאן היא בעייתית, כי מחר תוכל לבוא, נאמר, ועדת כספים, לחוקק חוק מטעם הוועדה.

בועז טופורובסקי: החוק ידבר על משהו אחר – על מס ירושה.

בועז טופורובסקי: החוק יגיד, שאם לא ייכנס חוק אחר לגמרי, חוק צער בעלי חיים עד 20.2, הכנסת תראה עצמה מפוזרת ותאריך הבחירות יהיה זה וזה.

בועז טופורובסקי: יגידו: זה לא חוק התפזרות הכנסת.

בועז טופורובסקי: זה חוק אחר.

בועז טופורובסקי: עכשיו תבוא היועצת המשפטית – כאן אנחנו מדברים על חוק יסוד: הכנסת, אז יכולה ועדת הכנסת לעשות תיקון, לא משוריין לחוק יסוד: הכנסת - על נושא אחר, ותגיד שאם לא יעבור, בשם הנושא האחר, אותו תיקון או משהו אחר – הכנסת תתפזר ואז הפלפול המשפטי הזה לא תופס את המהות של החוק.

בועז טופורובסקי: זה דבר אחד.

בועז טופורובסקי: דבר שני, אני רוצה ללכת למה שהיה באוגוסט.

בועז טופורובסקי: באוגוסט שינינו את אותו סעיף בדיוק.

ארבל אסטרחן: היו שם תיקונים נוספים.

ארבל אסטרחן: לא בגלל הסעיף הזה.

בועז טופורובסקי: בוועדה נאמר שצריך רוב של 61.

יצחק פינדרוס: לא בגלל הסעיף הזה.

יצחק פינדרוס: היו שם שני סעיפים אחרים.

יצחק פינדרוס: אני זוכר מה הוכנס.

יצחק פינדרוס: אני הכנסתי את הסעיפים, לכן אני אומר לך שאני יודע במה מדובר.

בועז טופורובסקי: יו"ר הכנסת אמר, תיקון 50 שתיקן את אותו חוק – אני מזכיר שמאחר שמדובר בתיקון לחוק יסוד, אנחנו נדרשים ל-61 קולות לפחות בהצבעה על כל אחד מהסעיפים בקריאה השנייה וכן בהצבעה בקריאה השלישית.

בועז טופורובסקי: הוא לא אמר: סעיף 36א לא נכנס ברוב של 61.

בועז טופורובסקי: כלומר יש כאן גם אמירה של הייעוץ המשפטי של הוועדה, גם אמירה של הוועדה וגם אמירה של יושב-ראש הכנסת.

בועז טופורובסקי: הוא אמר בכל אחד מהסעיפים בקריאה השנייה רוב של 61.

בועז טופורובסקי: אז זה היה בסדר.

בועז טופורובסקי: איך עכשיו זה לא בסדר?

בועז טופורובסקי: אנחנו מדברים על אוגוסט- - -

יצחק פינדרוס: אני בטוח שנתכנס כאן בין הקריאה הראשונה לשנייה ושלישית ותוכל להעלות את זה שוב.

יצחק פינדרוס: אומרת היועצת המשפטית שתתעורר שאלה בנושא הזה לגבי הרוב של ה-61 בקריאה השנייה והשלישית.

ארבל אסטרחן: באוגוסט תוקן סעיף משוריין בחוק יסוד: משק המדינה.

ארבל אסטרחן: חוק יסוד: משק המדינה, כמו חוק יסוד: הכנסת, אינו משוריין.

ארבל אסטרחן: סעיף 3ב שבו משוריין - זה הסעיף של 1 חלק 12.

ארבל אסטרחן: הסעיף הזה תוקן גם באפריל בתיקון מס' 10, ובחוק שעבר באוגוסט נעשה תיקון לתיקון מס' 10.

ארבל אסטרחן: זה תיקן סעיף משוריין בחוק יסוד: משק המדינה, ולכן חייב 61.

בועז טופורובסקי: יושב-ראש הכנסת דיבר על כך שהוא צריך 61 בכל אחד מהסעיפים – הוא לא אמר: רק בסעיף של חוק יסודות התקציב.

בועז טופורובסקי: אני מקריא מה שנאמר.

בועז טופורובסקי: עוד מעט אביא את הפרוטוקול של הוועדה ואראה שאמרתם שגם שם צריך רוב.

יצחק פינדרוס: זה היה בגלל תיקון.

יצחק פינדרוס: אני הכנסתי את התיקון.

בועז טופורובסקי: תביא הצעת חוק של תיקון חוק יסוד, נגיד: חוק יסוד: כבוד האדם וחירותו, ובחוק היסוד היא תוסיף סעיף שאם עבר חוק הורדת מס שבח, למשל, יש בחירות.

בועז טופורובסקי: אתם לא מאמינים לזה בעצמכם.

יצחק פינדרוס: ביקשת הבהרה, קיבלת אותה.

יצחק פינדרוס: שוב – ככל שזה נוגע לתקציב 2021 אמרה היועצת המשפטית שאכן קיים קושי להעביר את זה בלי סעיף של 61.

יצחק פינדרוס: מה שהיה באותה ועדה – שגית יושבת פה, והתייעצתי איתה, הוספנו שם סעיף שחייב רוב של 61.

חמד עמאר: צריך 61?

יצחק פינדרוס: ככל שנוגע לתקציב 21', אמרה היועצת המשפטית לוועדה – אולי שגית תבהיר את זה – שאכן קיים קושי.

ארבל אסטרחן: יכולה להיטען לגביו הטענה לגבי 2021, שמדובר פה בסוג של חוק פיזור בגלל התקופה הקצרה.

בועז טופורובסקי: ביקשתי את התייחסות היועצת משפטית.

יצחק פינדרוס: שמעתי.

יצחק פינדרוס: בועז אומר שכיוון שהחוק הזה הוא סוג של חוק פיזור הכנסת, בדרך עקיפה קבעתי שאם לא יהיה לחמותי ירושה מספיק גבוהה לתת לי, הכנסת תתפזר, אבל הוא אומר: זה לא חוק ירושה.

יצחק פינדרוס: זה חוק פיזור הכנסת.

יצחק פינדרוס: אתה רק קורא לזה חוק ירושה של חמותך.

יצחק פינדרוס: אומר בועז: אתם עושים עלינו סיבוב.

יצחק פינדרוס: אתם צריכים 61.

יצחק פינדרוס: אומרת היועצת המשפטית של הוועדה שככל שזה נוגע לתקציב 2021 – אכן קיים קושי.

יצחק פינדרוס: תקציב 2020 זה תיקון רגיל, אבל ככל שנוגע לתקציב 2021, זה שהקדמנו את זה ממרס ל-5 בינואר, יכולה להיטען טענה שהמשמעות שלה היא חוק פיזור הכנסת, שהיא מחייבת אולי בקריאה שלישית 61.

יצחק פינדרוס: זה הנושא שהעלה בועז.

יצחק פינדרוס: זו היתה התשובה ונשמח לשמוע את עמדתך.

שגית אפיק: יש הבדל בין שתי השאלות, וגם לגבי השאלה ששאלת אותי קודם לגבי ה-61.

שגית אפיק: ביחס לתקציב 2020, כפי שאמרה ארבל, יש פה הארכה של המועדים, מתן הזדמנות לממשלה להניח הצעת חוק התקציב לשנת הכספים 2020, מתן אפשרות לכנסת לאשר את התקציב הזה.

שגית אפיק: גם התיקון הזה אינו תיקון פשוט; הוא תיקון שמעלה שאלות, כיוון שכשוועדת הכספים תיקנה את המועד שהיה קבוע במקור, 25 באוגוסט, 23 בדצמבר, ולצידו היא עשתה עדכון של התקציב ההמשכי בשיעור של 11 מיליארד, בית המשפט העליון הוציא צו על תנאי ביחס לתיקון הזה והעלה ספקות באשר לאופן שימוש הכנסת בסמכותה המכוננת לבצע תיקון כזה, והעלה שאלות ביחס לשימוש לרעה באותו תיקון.

שגית אפיק: אוסיף לצד זה שכשנחקק התיקון המקורי בוועדת הכספים סברנו בוועדת הכספים שזה מודל נכון.

שגית אפיק: בעשר השנים האחרונות כמעט בכל שנת בחירות הממשלה לא הצליחה לעמוד בלוחות הזמנים להבאת התקציב למרות לוחות הזמנים השונים שקבועים בחוק היסוד ביחס להבאת תקציב בשנת בחירות, הממשלה לא תמיד עמדה בהם, וכמעט בכל שנת בחירות תוקן החוק והוארכו המועדים לעניין הגשת תקציב.

חמד עמאר: ב-14:00 מתקיימות ישיבות סיעה, לכן אני מבקש לצאת להפסקה.

חמד עמאר: לא הגעת בזמן, ב-13:15, כפי שקבענו.

יצחק פינדרוס: אתן לה לסיים את דבריה.

שגית אפיק: התיקון ביחס לתקציב 2020 נותן תוספת הארכת מועד לממשלה ולכנסת ביחס להגשת הצעת חוק התקציב וביחס להעברתו במליאת הכנסת.

שגית אפיק: ביחס לתיקון הזה, כיוון שמדובר בתיקון לסעיף בחוק יסוד שאינו סעיף משוריין, לכאורה נדרש רוב רגיל כדי לבצע את התיקון הזה.

שגית אפיק: התיקון ביחס להצעת התקציב לשנת הכספים 2021 הוא מייצר הקדמה של מועד ההתפזרות שקבוע באותו סעיף.

שגית אפיק: לגבי התיקון הזה יש שתי בעיות ויתרון אחד.

שגית אפיק: היתרון הוא שבלוחות הזמנים שקבועים כאן ודאי שלא יובא בפניכם חוק הסדרים.

שגית אפיק: ניתוק הקשר הגורדי בין חוק הסדרים לחוק התקציב הוא דבר לא רע מבחינת הכנסת ואולי תקדים מחייב ומשמח לשנים הבאות.

שגית אפיק: שתי הבעיות שיש ביחס לתיקון הזה: אחת, 5 בינואר הוא ככל הנראה תאריך לא ריאלי, שהממשלה תתקשה לעמוד בו לצורך הנחת הצעת חוק התקציב בפני הכנסת.

שגית אפיק: המועד הזה לא ריאלי לא רק מבחינת הממשלה; יש סיכוי לא נמוך שגם הכנסת תתקשה לעמוד בתאריך הזה.

שגית אפיק: המועדים שקבועים היום מדברים בחוק יסוד: משק המדינה מדברים על 60 ימים, על 45 ימים להנחת הצעת חוק התקציב.

שגית אפיק: יש לזכור שלאורך השנים הימים האלה נספרו לצידו של חוק הסדרים; מעולם לא הובא בפני הכנסת, משנת 1985 ועד היום חוק תקציב בלי חוק הסדרים.

שגית אפיק: לכן המועדים הללו אולי ארוכים מאוד, אבל לקצר אותם כך זה גם דבר שיהיה קשה גם מבחינה פרקטית וגם מבחינתה תיאורטית, כשאתם בוחנים את חובתה של הכנסת לפקח על הממשלה, לפקח על החוק החשוב ביתר שהממשלה מביאה בפני הכנסת, ברור שהיה נכון ורצוי שלכנסת יהיו יותר ימים מהמועד שמופיע כאן.

שגית אפיק: יחד עם זאת, אני חייבת לומר, וזה דבר שגם נאמר בוועדת הכספים כשעשינו את תיקון 50 – כשהחלופה של הכנסת היא בין תקציב המשכי של 1 ל-12, כשמורידים ממנו את הסכומים של הקורונה ואת קיצוץ הפלאט ומוסיפים לו את המדד השלילי של שנת 2021 והוא מנוהל על ידי החשכ"ל בלי פיקוח לא של המשלה ולא של הכנסת – ודאי שהחלופה של העברת חוק התקציב לשנת 2021 היא הרבה יותר נכונה.

שגית אפיק: הבעיה השנייה שיש בתיקון הזה, שיש בו באמת, גם לכאורה הוא מייצר סוג של חשש מפני שימוש לרעה בקביעת מועד מוקדם מדי לעבודת הכנסת ולמילוי חובתה לפקח.

שגית אפיק: את זה אפשר לפתור באמצעות קביעת מועד ריאלי יותר בשיתוף משרד האוצר מתוך הבנה מתי הם יכולים להניח כאן הצעת חוק התקציב ומתוך הבנה מתי הכנסת יכולה להעביר אותו בלוח זמנים קצר אבל ריאלי.

שגית אפיק: לגבי שאלת הרוב, כיוון שבסופו של דבר התיקון לשנת 2021 זה תיקון שעלול לייצר מצב – שוב, תלוי במועדים שייקבעו, אבל בסופו של דבר זה תיקון שיקצר ויקבע מועד אחר למועד ההתפזרות, אף שזה קבוע בחוק יסוד ובתיקון לסעיף שאינו משוריין, על מנת שזה לא יעקוף באיזושהי דרך חוק שהוא חוק להתפזרות שקובע מועד אחר, נכון יותר שהסעיף הזה יעבור ברוב של 61.

יצחק פינדרוס: תודה רבה.

יצחק פינדרוס: אבקש שתתחילי בהקראה.

חמד עמאר: יש ישיבות סיעה.

חמד עמאר: אנחנו בדרך כלל יוצאים להפסקה בישיבות סיעה.

חמד עמאר: זה מקובל בוועדות.

אופיר כץ: הייתי פה בדיון לפני שבועיים, אמרתי שיש לי ישיבת סיעה, ובכל זאת התקבל דיון.

חמד עמאר: יש שעות.

מכלוף מיקי זוהר: אנחנו לא מדברים פה על דיון שולי או דיון שוטף של ועדת הכנסת אלא דיון חריג שבאמצעותו נכריע, האם אנחנו הולכים לבחירות או לא הולכים לבחירות.

מכלוף מיקי זוהר: יש לי תחושה, שעם כל הכבוד לישיבות הסיעה, וכולם מכבדים את ישיבות הסיעה, כי זה אירוע חשוב – האירוע שמתקיים פה עכשיו בוועדת הכנסת הוא קצת יותר חשוב מישיבות הסיעה השונות.

מכלוף מיקי זוהר: לתת את ההצהרה לתקשורת מול המיקרופונים, אני מבין שגם לזה יש חשיבות, במיוחד אם יש בחירות, אבל עדיין האירוע שמתקיים כאן היום בוועדת הכנסת קצת יותר חשוב.

מכלוף מיקי זוהר: לכן הייתי מבקש, תוך התייעצות עם הייעוץ המשפטי, שנקבע, איך עושים את זה.

מכלוף מיקי זוהר: נניח שנקרא עכשיו ונודיע על מועד ההצבעה.

מכלוף מיקי זוהר: נאמר שמועד ההצבעה יהיה בשעה 14:20, או 14:30, ונגיד לכולם: תגיעו לכאן להצבעה, ונקיים את ההצבעות למרות שמתקיימות ישיבות סיעה, כי האלטרנטיבה היא שנוותר על החוק, לא נערוך פה הצבעה, ונלך לבחירות בגלל ישיבות הסיעה.

חמד עמאר: הישיבה נקבעה ל-13:15.

חמד עמאר: ישבנו פה ב-13:15.

חמד עמאר: יכולתם להגיע ב-13:15.

חמד עמאר: עכשיו 14:04.

חמד עמאר: האיחור לא נבע מאתנו חברי האופוזיציה.

חמד עמאר: ישבתי פה ב-13:15.

חמד עמאר: אתם לא הגעתם.

יצחק פינדרוס: היתה פה בדיקה, גם אם צריך 61, מה המשמעות של החוק הזה.

יצחק פינדרוס: בועז העלה נקודות נכונות, הלכו לבדוק את זה.

אלעזר שטרן: מיקי, אני מבין את הרפרטואר של למה הולכים לבחירות.

אלעזר שטרן: אני לא רוצה שכל פעם תגיד שהבחירות הן בגלל ועדת הכנסת, בגלל כחול לבן ולא בגלל ההתנהלות של הממשלה.

ארבל אסטרחן: ההנחיה הקבועה שלנו, שבשעה שמקובלת לכלל ישיבות הסיעה כלל הוועדות מפסיקות לשבת.

ארבל אסטרחן: אם פתאום סיעה מחליטה שהיא עושה ישיבה בשעה לא מקובלת, זה לא יכול להשפיע על ישיבות הוועדה.

אופיר כץ: הליכוד תמיד עושה בשעה 15:00, וזה מה שהיה, והלכתי לישיבת סיעה ולא קיבלתם את זה, ועשיתם דיון על זמן ישיבת סיעה שלנו.

אופיר כץ: זה היה לפני שבועיים – אפשר לבדוק את זה.

אופיר כץ: יצאנו באמצע ישיבת סיעה, לבוא להצבעה.

ארבל אסטרחן: אני לא זוכרת דבר כזה.

ארבל אסטרחן: ההנחיה היא שבשעה הקבועה שמתקיימות הישיבות, אתם אומרים שאצלכם זה קבוע ב-15:00, לא מתקיימות - זו הנחיה שיצאה בכתב.

מכלוף מיקי זוהר: אני מבקש – תציגי פתרון, מה עושים?

ארבל אסטרחן: עושים הפסקה לזמן ישיבות הסיעה ומתכנסים אחרי זה.

ארבל אסטרחן: שחברי הוועדה יעשו ישיבה קצרה.

מכלוף מיקי זוהר: מוותרים על החוק?

מכלוף מיקי זוהר: לא יהיה לנו מועד אחר.

אופיר כץ: אנחנו עושים את זה ב-15:00.

ארבל אסטרחן: זה נמשך שעה?

טלי פלוסקוב: גם יותר.

ארבל אסטרחן: לא ידוע לי שנטענה טענה שיש ישיבת סיעה.

אופיר כץ: אני אמרתי את זה לאיתן.

חמד עמאר: הזמן הקבוע שלנו – 14:00.

מכלוף מיקי זוהר: תודיע לכולם – שעת הצבעה – 14:30.

קריאות: - - -

יצחק פינדרוס: היתה פה ישיבה שעה וחצי, כולם התייחסו.

יצחק פינדרוס: יצאנו להפסקה כי לא היו עוד התייחסויות עוד.

יצחק פינדרוס: לא יצאנו להפסקה באמצע.

יצחק פינדרוס: אם החברים רוצים לצאת לעשרים דקות הפסקה לישיבות סיעה ולחזור ב-14:30, אין לי בעיה.

יצחק פינדרוס: מקובל על כולם 14:30?

אלעזר שטרן: לנו יש ישיבת סיעה ב-14:30.

יצחק פינדרוס: תתחילי בהקראה.

חמד עמאר: 14:45 תקיים את הדיון.

יצחק פינדרוס: בואו נגיע להסכמה.

אלעזר שטרן: באמת לא דיברנו על החוק.

יצחק פינדרוס: איפה היית?

יצחק פינדרוס: בועז ידידך לסיעה דיבר רבע שעה בדיון הקודם.

יצחק פינדרוס: חזר על זה עכשיו רבע שעה בדיון פה, כולל חוות דעת משפטית מנומקת שקיבלנו.

בועז טופורובסקי: היא אמרה דבר והיפוכו, שחור ולבן.

בועז טופורובסקי: היא לא שמעה מה שאני אמרתי.

יצחק פינדרוס: מקבל את הצעת יושב-ראש הקואליציה.

יצחק פינדרוס: ב-14:45 הקראה והצבעה.

יצחק פינדרוס: אני פותח את הישיבה.

יצחק פינדרוס: נעשה את ההקראה ואחר כך הצעות לסדר.

אלעזר שטרן: הדיון עכשיו היה על ה-61 ועדת הבחירות, אם היא יכולה או לא.

אלעזר שטרן: זה היה דיון טכני על היכולות, אם ועדת הבחירות יכולה או לא יכולה ב-76 ימים או ב-90 יום.

אלעזר שטרן: זה לא חוק רגיל.

אלעזר שטרן: אני חושב שהמהירות שלך זה כמו דיונים בוועדת הכנסת.

אלעזר שטרן: הדיון הזה הוא חוק שלנו, ולכן זה דיון אחר, זה לא דיון טכני.

אלעזר שטרן: לכן צריך לתת לנו לדבר.

יצחק פינדרוס: מישהו אמר שאעצור אתכם מלדבר?

יצחק פינדרוס: אני מבקש שתתחילי בהקראה.

ארבל אסטרחן: ההצעה שמונחת בפניכם כהצעת חוק מטעם ועדת הכנסת תתקן את חוק יסוד: הכנסת בנוסח הבא: בחוק-יסוד: הכנסת, בסעיף 36א, אחרי סעיף קטן (ב) יבוא: "(ב1) על אף האמור בסעיפים קטנים (א) ו-(ב), ובסעיף 3(ב)(1) לחוק-יסוד: משק המדינה, בשנות הכספים 2020 ו-2021 יחולו הוראות אלה לעניין המועדים להנחת הצעת חוק התקציב והיום הקובע: (1) הממשלה תניח את הצעת חוק התקציב לשנת הכספים 2020 עד יום ח' בטבת התשפ"א (23 בדצמבר 2020), והיום הקובע – שזה היום שבו מתפזרת הכנסת - יהיה י"ז בטבת התשפ"א (1 בינואר 2021); (2) הממשלה תניח את הצעת חוק התקציב לשנת הכספים 2021 עד יום ח' בטבת התשפ"א (23 בדצמבר 2020), והיום הקובע יהיה כ"ב בטבת התשפ"א (6 בינואר 2021).

ארבל אסטרחן: (3) לא נתקבל חוק התקציב לשנת הכספים 2020 עד יום ט"ז בטבת התשפ"א (31 בדצמבר 2020) או חוק התקציב לשנת הכספים 2021 עד יום כ"א בטבת התשפ"א (5 בינואר 2021), יראו כאילו החליטה הכנסת על התפזרותה לפני גמר תקופת כהונתה, והבחירות לכנסת העשרים וארבע יתקיימו ביום י' בניסן התשפ"א (23 במרס 2021).

ארבל אסטרחן: " סעיף 2 מבטל את סעיף 1, חוק יסוד: הכנסת (תיקון מס' 50 – הוראת שעה).

ארבל אסטרחן: זה הסעיף שדחה את המועד לשבוע הזה.

ארבל אסטרחן: תחילה 3.

ארבל אסטרחן: תחילתו של חוק זה ביום קבלתו בכנסת.

יצחק פינדרוס: כיוון שדיברת בדיון סדר גודל של שעה הכול ביחד, אתן לאלעזר להתייחס.

יצחק פינדרוס: בבקשה.

יצחק פינדרוס: אבל אבקש להתייחס בתמציתיות, בקצרה, כי קיימנו דיון של שעתיים.

בועז טופורובסקי: אבל היועצת המשפטית- - -

יצחק פינדרוס: הפרוטוקול מדבר בעד עצמו.

יצחק פינדרוס: העלית את ההסתייגויות שלך.

יצחק פינדרוס: הכול בסדר.

יצחק פינדרוס: בבקשה.

אלעזר שטרן: חוק של הוועדה.

אלעזר שטרן: הייתי שמח לשמוע למה.

אלעזר שטרן: אתייחס.

יצחק פינדרוס: אתייחס.

יצחק פינדרוס: בבקשה.

בועז טופורובסקי: אמרה ממלאת מקום היועצת המשפטית דבר והיפוכו: היא אמרה: מצד אחד, מדובר בהארכת כהונת הכנסת, ולפי סעיף 45 לחוק יסוד: הכנסת, שמפנה לסעיף 9א(א), דורש חוק של 80 חברי כנסת.

בועז טופורובסקי: היא אמרה: לא.

יצחק פינדרוס: לא.

יצחק פינדרוס: אתה חוזר על עצמך.

יצחק פינדרוס: טענת את זה היום.

יצחק פינדרוס: היתה תשובה.

יצחק פינדרוס: אני לא הולך לפתוח את זה שוב לדיון.

יצחק פינדרוס: דיברת שעה.

יצחק פינדרוס: העלית את הטיעונים האלה.

יצחק פינדרוס: הם בפרוטוקולים.

יצחק פינדרוס: היועצת המשפטית התייחסה.

יצחק פינדרוס: כמו שאמרתם בבוקר – אתם הולכים לבג"ץ- זכותכם המלאה.

יצחק פינדרוס: אף אחד לא יחסום אתכם.

בועז טופורובסקי: אני רק רוצה להבין – ב-2020, לפי עמדת היועץ המשפטי- - -

יצחק פינדרוס: אין צורך ברוב של 61.

יצחק פינדרוס: ל-2021 צריך, בשלישית.

יצחק פינדרוס: בבקשה.

מתן כהנא: אדוני היושב-ראש, אני מודיע פה, שכל פעם שחברתי חברת הכנסת מארק תתפרץ לדבריי, אעצור ואתן את הזמן.

מתן כהנא: אדוני היושב-ראש, אנחנו עומדים לתקן פה חוק יסוד של כנסת ישראל בשביל להשיג דחייה של שבועיים ביציאה לבחירות.

מתן כהנא: אנחנו נוגעים פה בקודש הקודשים כדי לבדוק האם לשני ראשי הממשלה - בקודש הקודשים של חוקי ממשלת ישראל, כדי לראות האם לשני ראשי הממשלה התזמון מתאים ללכת לבחירות.

מתן כהנא: אחר כך אנחנו מתפלאים ששופטי העליון מרהיבים עוז בנפשם, לדון בחוקי היסוד של הכנסת, כי אם שני ראשי הממשלה שלנו- - -

אוסנת הילה מארק: התבלבלת – פה מחוקקים ושם שופטים.

מתן כהנא: אחר כך אנחנו מתפלאים ששופטי העליון מרהיבים עוז בנפשם לגעת בחוקי היסוד שלנו, כי אם שני ראשי הממשלה, אם הליכוד מזנין את חוקי היסוד שלנו בכזאת צורה, פשיטתא שאחר כך יבואו שופטי העליון וירגישו שהם יכולים לגעת בחוקים שלנו, וזה נורא ואיום.

יצחק פינדרוס: תודה רבה.

יצחק פינדרוס: בבקשה.

חמד עמאר: אדוני היושב-ראש, אנחנו מביאים חוק בשם ועדת הכנסת.

חמד עמאר: מהניסיון שלי כאן בכנסת, כל חוק שבא בשם ועדה, בא בהסכמת רוב חברי הוועדה.

חמד עמאר: לא רוב של חברי הוועדה והקואליציה.

חמד עמאר: כל חברי הוועדה.

חמד עמאר: לכן אני חושב שאסור לקרוא לחוק הזה חוק בשם ועדת הכנסת – כי חוק זה בשם הקואליציה שנמצאת בוועדת הכנסת, לא בשם ועדת הכנסת.

חמד עמאר: זה אחת.

חמד עמאר: שתיים, אם אנחנו נוגעים בחוק יסוד, ואנחנו נוגעים בחוק יסוד, אם נחשב מהבוקר עד עכשיו כמה קיימנו דיונים, לא נגיע לשעתיים דיונים.

חמד עמאר: ואנחנו מתקנים חוק יסוד בפחות משעתיים דיונים, ואתם אומרים: בית המשפט העליון מתערב בחוק יסוד שהכנסת חוקקה אותו כשאנחנו מזלזלים בעצמנו ומקיימים דיון פחות משעתיים.

חמד עמאר: תעשה חישוב – היה לנו דיון נטו פחות משעתיים.

חמד עמאר: החוק הזה כל כך חשוב.

חמד עמאר: צריך להביא אותו ליותר דיונים, ליותר זמן.

חמד עמאר: צריך לבדוק, לקחת את הזמן שלנו בוועדה, זה יוצא בשמנו.

יצחק פינדרוס: בבקשה, ד"ר עמיר פוקס מהמכון הישראלי לדמוקרטיה.

עמיר פוקס: תודה, אדוני היושב-ראש.

עמיר פוקס: אני רציתי להביע מחאה.

עמיר פוקס: אני מסכים עם מה שאמר חבר הכנסת מתן כהנא.

עמיר פוקס: אתם מדברים על חוקי היסוד של המדינה.

עמיר פוקס: התכלית המהותית שלנו בחוקה, לתקן אותם שוב ושוב.

עמיר פוקס: זה קרה באוגוסט, היו התיקונים של ממשלת החליפין, היו תיקוני חוק יסוד למשק המדינה.

עמיר פוקס: אנחנו עושים צחוק מחוקי היסוד.

עמיר פוקס: למעשה אין שום משמעות למה שכתוב בהם כי הכול בכפוף לזה שהרוב הפוליטי יכול לשנותם שוב ושוב לפי איך שנוח לו.

עמיר פוקס: ואנחנו לא מדברים על ערכים – כמובן הכול נתון לשינוי, אבל כשאתה מתקן את כלי המשחק, כשכל המשמעות של הוראת התקציב, היא שאם לא מקבלים אותה, הכנסת מתפזרת – זה שאתה דוחה ודוחה, זה ביזוי של חוקי היסוד.

עמיר פוקס: אני מתפלא שזה כמעט לא עלה עד עכשיו – רק עכשיו שמעתי את זה מחבר הכנסת כהנא.

עמיר פוקס: אני מבקש לתמוך במה שאמרה היועצת המשפטית ארבל.

עמיר פוקס: הנקודה לגבי ה-61 חברי כנסת, אני חושב שזה נכון.

עמיר פוקס: לגבי תקציב 2021, אתה לא יכול לראות בזה חוק שאינו חוק פיזור, כלומר מהותית זה חוק פיזור.

עמיר פוקס: אחרת אם יש לך 59 חברי כנסת, ואתה רוצה לפזר את הכנסת, תכניס הוראת שעה בחוק יסוד: הכנסת שבכנסת הנוכחית הזאת אפשר לפזר.

יצחק פינדרוס: תודה.

עמיר פוקס: עוד מילה אחת.

עמיר פוקס: כשאנחנו מקצרים את התקופה, כלומר ככל שאכן מה שכתוב בהצעה, הכנסת תתפזר ב-5 בינואר ואחר כך יהיו בחירות ב-23 במרס, מעבר למה שאמרה לכם המנכ"לית אורלי עדס, זה לא רק שאלה של יעילות מבחינת כסף של ועדת הבחירות; זה גם מקצר מאוד את הזמן להתארגנות למפלגות חדשות.

עמיר פוקס: לכאורה אם לא היתה בעיית הכסף וההתארגנות – היינו יכולים להחליט מחר על בחירות ושהן יהיו בעוד שבוע?

עמיר פוקס: הרי זה לא פייר כלפי אנשים שצריכים להתארגן ולהירשם ולעשות קמפיין וכו'.

עמיר פוקס: זה גם שיקול שיש לקחת אותו, וככל שמקצרים את התקופה הזו, זה פשוט לא הוגן כלפי מפלגות חדשות.

עמיר פוקס: תודה.

יצחק פינדרוס: תודה.

אחמד טיבי: מתי הצבעה?

יצחק פינדרוס: שש דקות.

יצחק פינדרוס: אני רוצה להתייחס.

יצחק פינדרוס: נודה על האמת – החוק שאומר שהכנסת תתפזר אם היא לא העבירה תקציב, הוא שוט על הכנסת ולא על הממשלה.

יצחק פינדרוס: מה שקרה הפעם שהוא הפך להיות לחבב פיפיות הפוך – הממשלה, כמו שהיא משתמשת בכנסת, הכנסת משתמשת בממשלה.

יצחק פינדרוס: זה לא היתה מטרת המחוקק.

יצחק פינדרוס: לו היינו במצב נורמלי, שאחרי בחירות יש הכרעה – יודעים מה – עושים בחירות, מועד ב', יש הכרעה – זה בסדר.

יצחק פינדרוס: זה לא מה שקרה.

יצחק פינדרוס: המדינה נמצאת במצב לא נורמלי, ובמסגרתו, אני מציע גם לך, מתן, לזכור גם את מה שאמר בצלאל – יש משמעות להעברת תקציב, יש משמעות ליציבות, יש משמעות למצב הכלכלי, יש משמעות למצב הפוליטי.

יצחק פינדרוס: אי אפשר להתעלם.

יצחק פינדרוס: בבקשה, אלעזר.

אלעזר שטרן: האמת היא שכמעט לקחת לי את המילים.

אלעזר שטרן: בדרך כלל – ויתקנו אותי אם אני טועה – כשוועדות מציעות חוקים – נדמה שזה גם היה בכנסת הקצרה הזו, זה היה בשם כל חברי הוועדה, חוקים שיש עליהם קונצנזוס.

אלעזר שטרן: מה שאנחנו עושים כאן זה לא חוק שאנחנו מציעים.

אלעזר שטרן: זה חוק שמציעה ועדת הכנסת.

אלעזר שטרן: כך דיברנו על זה מההתחלה.

אלעזר שטרן: זה לא חוק שלנו.

אלעזר שטרן: אין לוועדת הכנסת שום מוטיבציה לעשות את החוק הזה.

יצחק פינדרוס: את זה נראה מייד.

אלעזר שטרן: לא נראה את זה מיד.

אלעזר שטרן: יותר מזה - מי שדוחף אתכם לעניין הזה זה שתי מפלגות גדולות, שאחת מהן לא פה.

אלעזר שטרן: אין פה אף אחד מכחול לבן.

יצחק פינדרוס: הם בבידוד.

אלעזר שטרן: כמה בבידוד?

אלעזר שטרן: 3? 15?

אלעזר שטרן: מה שאני רוצה לומר, שגם לוועדת הכנסת יש כבוד.

אלעזר שטרן: אתה אמנם לא יושב-ראש קבוע אלא ממלא מקום.

אלעזר שטרן: תראו את קצרי הזמן, דווקא מהקואליציה שדוחפים אותנו לכל הדבר – לא רוצה להשתמש במילים לא יפות.

אוסנת הילה מארק: למה אתה מטרלל אותנו עכשיו?

אוסנת הילה מארק: נו, קדימה.

אלעזר שטרן: אני לא מבין למה ועדת הכנסת צריכה להעמיס על כתפיה חוק כזה.

אלעזר שטרן: לא בצחוק.

אלעזר שטרן: מה מנע מהממשלה להביא את החוק הזה?

אלעזר שטרן: זה לא היה לוקח זמן להביא חוק ולנקות אותנו.

אלעזר שטרן: כאילו אנחנו פה רוצים להתפזר, אם לא יקרה משהו.

אלעזר שטרן: אני מסכים איתך, ושמעת כמוני היום רמזים על כך מחבר הכנסת סמוטריץ, שאני חושב שזה אסון למדינה, שאין תקציב.

אלעזר שטרן: אגב, בינינו – האסון היה בחוק האוזר.

אלעזר שטרן: לא שהיה בכלל.

אלעזר שטרן: גם אם רצו את חוק האוזר, לא היו צריכים לנצל את המקסימום כאילו שהוא יכול עד השבוע האחרון של סוף שנת העבודה.

עמית הלוי: השבוע הזה לא יעלה ולא יוריד.

אלעזר שטרן: זה מה שאמרתי.

אלעזר שטרן: אם היתה אחריות, לפעמים אנחנו חברי כנסת – אנחנו היינו נגד.

אלעזר שטרן: כשאנחנו מציעים חוק כזה ואנחנו מבינים שהדבר הכי חשוב עכשיו זה לא משך פרפורי הגסיסה של המשלה אלא תקציב המדינה, גם משיכת החוק הזה עד הקצה מצד אחד, וגם זה שאנחנו לא מצליחים למצוא פתרון לתקציב אלא רק סוג של חוק על התפזרות הכנסת זה לא מוסיף לנו תעודת כבוד.

אלעזר שטרן: אולי זה קצת לוקח, אם קצת כבוד נשאר לנו.

חמד עמאר: התייעצות סיעתית.

יצחק פינדרוס: ב-15:10 יוגב גרדוס והצבעה.

יצחק פינדרוס: אני מחדש את הישיבה.

יצחק פינדרוס: יוגב, משרד האוצר, מנהל אגף התקציבים.

יצחק פינדרוס: אם זה בפועל או לא בפועל – אני מקווה שזה בפועל...

יוגב גרדוס: אני רוצה להבהיר מבחינת המועדים מה אנחנו מסוגלים לעשות ומה לא, במשרד האוצר.

יוגב גרדוס: את תקציב 2020 הגשנו לאישור הממשלה לפני שבועיים.

יוגב גרדוס: מרגע שהממשלה תאשר אנו צריכים 24 שעות כדי להניח את הצעת חוק התקציב לשנת 2020 על שולחן הכנסת.

יוגב גרדוס: זה גם חריג שבחריג אבל כבר נערכנו מראש כבר מספר שבועות לתרחיש כזה שהכול יהיה ברגע האחרון.

יוגב גרדוס: לכן יש לנו טיוטת הצעת חוק התקציב.

יוגב גרדוס: היא תהיה מונחת 24 שעות מאישור הממשלה.

יוגב גרדוס: אם קבעתם בחוק 23 בדצמבר הנחה, זה אומר שהממשלה צריכה הלילה לאשר את התקציב ואנחנו תוך 24 שעות נוכל להגיש לכם את התקציב לאישור, נוכל לעמוד במועד שקבוע בחוק.

יוגב גרדוס: לגבי התקציב לשנת 21', אין לנו תקציב מוכן לשנת 21'.

יוגב גרדוס: יש לנו טיוטת תקציב שהיה אמור להיות התקציב ההמשכי, מה שאנחנו אמורים לעבוד לפיו מהרגע שבו מתחילים את השנה עד הרגע שמאושר תקציב בפועל.

יוגב גרדוס: הדבר הזה הוא בגובה מסגרת מסוימת שאיני רוצה להיכנס אליה עכשיו, מסגרת פחותה מאוד ממה שאמור להיות התקציב בפועל.

יוגב גרדוס: התקציב הזה בנוי לעבוד משך שנה שלמה, כלומר אנחנו נוכל, ברגע שכנראה נצטרך עוד יומיים של עבודה להגיש אותו לאישור הממשלה, נגיש אותו לאישור הממשלה.

יוגב גרדוס: כשהממשלה תאשר אנחנו צריכים קצת יותר מ-24 שעות, אבל נעבוד בשישי-שבת ככל שיאפשרו לנו - אני מתכוון עד כניסת השבת וממוצאי השבת.

יוגב גרדוס: נעבוד כל השעות שניתן לעבוד על-פי החוק כדי להניח את התקציב לכנסת עד תחילת שבוע הבא.

יוגב גרדוס: אבל אנחנו לא יכולים לדעתי – אלא אם כן הממשלה תרצה היום לאשר את תקציב 21', שעוד לא מוכן, תרחיש לא סביר – שנוכל להניח, כפי שרשום בהצעת החוק, ב-23 בחודש את תקציב 21'.

יוגב גרדוס: אבל לפי מה שקבוע – אולי אסי יתייחס לזה – זה לא המועד שאתם קובעים פה, אנו יכולים לשאוף לעמוד בו אבל לא נוכל לעמוד בו.

יוגב גרדוס: הוא לא מועד קובע, לפי הצעת החוק.

יוגב גרדוס: לכן אני לא חושב שהוא מטיל סנקציה על פיזור.

יוגב גרדוס: לגבי 21', אנחנו מוכנים עם טיוטה מאוד מתקדמת.

יוגב גרדוס: תוך יום או יומיים נוכל להגיש לממשלה.

יצחק פינדרוס: תודה.

יצחק פינדרוס: אסי.

אסי מסינג: אני לא מציע לקבוע בחוק יסוד מועד שהממשלה לא יכולה לעמוד בו.

אסי מסינג: לכן אני מציע להתאים את המועדים.

יצחק פינדרוס: אני מציע שבין הקריאה הראשונה לשנייה ושלישית נעשה את התיאום עם כולם, נעשה את המועדים בעקבות לוח הזמנים שאנחנו נמצאים בו עכשיו.

אלעזר שטרן: יש לי שאלה.

יצחק פינדרוס: מי בעד ההצעה, כפי שהונחה?

יצחק פינדרוס: מי נגד?

יצחק פינדרוס: מי נמנע?

יצחק פינדרוס: הצבעה בעד ההצעה – 7 נגד – 5 נמנעים – אין ההצעה אושרה.

יצחק פינדרוס: ההצעה אושרה.

יצחק פינדרוס: יש רביזיה.

יצחק פינדרוס: ידונו עליה ב-15:44.

יצחק פינדרוס: מי בעד פטור מחובת הנחה בכל הקריאות?

יצחק פינדרוס: מי נגד?

יצחק פינדרוס: מי נמנע?

יצחק פינדרוס: הצבעה בעד הפטור – 7 נגד – 3 נמנעים – אין הפטור אושר.

יצחק פינדרוס: ההצעה התקבלה.

יצחק פינדרוס: רביזיה בשעה 15:45.

יצחק פינדרוס: אני מחדש את הישיבה.

יצחק פינדרוס: על סדר-היום – הבקשה שלי לרביזיה על החלטת הוועדה לאשר בקריאה ראשונה את הצעת חוק יסוד: הכנסת, ועל סעיף ב על הקדמת הדיון בהצעת חוק היסוד.

יצחק פינדרוס: למה הגשתי את הרביזיה – מכיוון שהיה לי חשש שהאופוזיציה תגיש את הרביזיה ב-15:30 בקום ב-15:15, הגשתי אותה בדיוק ב-15:15.

יצחק פינדרוס: זו הסיבה המוגדרת והבסיסית והחוקתית, כדי לא להתבזות בפני בית המשפט העליון.

יצחק פינדרוס: לכן הגשתי את הרביזיה.

יצחק פינדרוס: אני רוצה מי בעד הרביזיה – שירים את ידו.

יצחק פינדרוס: מי נגד?

יצחק פינדרוס: הצבעה בעד הסעיף הראשון ברביזיה – 6 נגד – 7 נמנעים – אין הסעיף הראשון ברביזיה לא עבר.

יצחק פינדרוס: זה הסעיף הראשון.

יצחק פינדרוס: הסעיף השני, הקדמת הדיון בשלוש הקריאות.

יצחק פינדרוס: מי בעד?

יצחק פינדרוס: מי נגד?

יצחק פינדרוס: הצבעה בעד הסעיף השני ברביזיה – 4 נגד – 7 נמנעים – אין הסעיף השני ברביזיה לא עבר.

יצחק פינדרוס: הרביזיה נדחתה.

יצחק פינדרוס: תודה רבה, הישיבה נעולה.